Kundaliní joga: Tajomstvo ohňa

Odomknite v sebe božskú duchovnú silu

Samael Aun Weor

2013

Pôvodne vydané v španielčine ako "Los Misterioso del Fuego" (1955).

Preložené z anglického vydania "Kundaliní joga: Tajomstvo ohňa" (2010) od vydavateľstva Glorian.

Obsah

V predsieni múdrosti

1. Univerzálny oheň

2. Úrovne sily ohňa

3. Dvaja svedkovia

4. Jogínské manželstvo

5. Čakra múládhára

6. Čakra svadhišthána

7. Čakra manipúra

8. Čakra anáhata

9. Čakra višúddha

10. Čakra adžňá

11. Čakra sahasrára

12. Sedem pečatí

13. Vnútorná meditácia

Šiva Samhitá

Slovník

O autorovi

V predsieni múdrosti

Milovaný učeník,

Mnoho kníh bolo napísaných o orientálnej joge. Joga znamená "zjednotenie s Bohom." Všetky knihy, ktoré boli doteraz napísané o orientálnej joge, sú pre novú éru Vodnára, ktorá začala 04. 02. 1962 v čase medzi druhou a treťou popoludní, zastarané.

Táto kniha s názvom kundaliní joga je pre novú éru Vodnára. Prostredníctvom tejto knihy učíme našich učeníkov praktické náboženstvo. Všetky náboženstvá nás učia neporušiteľné dogmy, v ktoré by sme mali veriť, aj keď ich pravdy sa nedajú vidieť fyzickým zrakom. Čo sa týka tohto, my, gnostici, sme trochu odlišní. My učíme človeka, ako vidieť, počuť, dotknúť sa, a vnímať všetky neopísateľné veci, či už sa jedná o veci zo záhrobia alebo božské tajomstvá, atď.

My zastávame názor, že ľudské bytosti majú šiesty zmysel, a že prostredníctvom tohto šiesteho zmyslu môžu vidieť anjelov a hovoriť s nimi.

My tvrdíme, že ľudské bytosti majú siedmy zmysel s názvom "intuícia." Takže, keď ľudia prebudia tento siedmy zmysel, tak môžu poznať ohromné záhady života a smrti. Potom už nebudú potrebovať študovať tieto záhady v žiadnej knihe. Takže, milý čitateľ, táto kniha je pre tento účel.

V tejto knihe nájdete úžasné tajomstvá, ktoré nikdy v živote neboli publikované.

Hlboko rešpektujeme všetky náboženstvá. Nielen, že ich rešpektujeme, ale navyše, učíme našich učeníkov, ako vidieť, počuť, dotknúť sa, a vnímať základné pravdy, ktoré učia všetky náboženstvá vo svojich posvätných knihách.

Preto táto kniha, ktorú máte vo svojich rukách, je kniha úžasných tajomstiev, ktoré nikdy predtým neboli publikované. Môžete rozvinúť svoje okultné schopnosti, ako vidieť, počuť, dotknúť sa a vnímať anjelov, archanjelov, serafov, kniežat, síl, atď. S touto knihou môžete dosiahnuť jogu - spojenie s Bohom.

Svätá Biblia odhaľuje veľké pravdy, a tak čítame v Biblii, ako boží proroci mali moc hovoriť s anjelmi.

Táto kniha, ktorú držíte v ruke, patrí ku gnostickej kresťanskej univerzálnej cirkvi, čítajte ju, študujte ju a meditujte nad ňou. Toto je joga novej éry Vodnára.

Na konci tejto knihy nájdete slovníček s vysvetlením významu mnohých slov, ktoré možno nepoznáte. Preto, každé slovo, ktoré nepoznáte, jednoducho vyhľadajte v slovníku. (Ďalšie slová možno nájsť na internetovej adrese Gnoza.cz)

Dostávame sa do éterického sveta, kde si človek musí podmaniť piaty element prírody, éter. Árijská rasa musí dobyť éterický svet (štvrtá dimenzia). Hrubý materializmus musí padnúť zranený pred majestátnosťou éteru. Táto kniha je pre tých, ktorí sa naozaj chcú zmeniť na anjelov.

Každá planéta porodí sedem hlavných rás a potom umiera. Naša planéta Zem porodila už päť hlavných rás; ešte sú potrebné dve hlavné rasy. Existuje sedem prvkov prírody.

Prvá hlavná rasa žila na polárnej čiapočke na severe a podmanila si oheň.

Druhá hlavná rasa žila na hyperborejskom kontinente a po boji proti búrlivej atmosfére vzduchu, napokon zvíťazila a prispôsobila sa jej prostrediu.

Tretia hlavná rasa žila v Lemúrii a bojovala proti rozbúreným moriam. Neustálymi podmorskými zemetraseniami bola nakoniec vymazaná z povrchu zeme. Tretia hlavná rasa si podmanila vodu.

Štvrtá hlavná rasa žila vo vodnom prostredí na kontinentu Atlantídy. Ľudskej bytosti dýchali žiabrami, ale celková transformácia v ľudskej fyziognómii sa udiala počas potopy: človeku sa vyvinuli pľúca a prispôsobil sa novému prostrediu. Potom vnímal fyzický svet zrakom a podmanil si element zeme.

V súčasnej dobe sa nachádzame v období Árijskej hlavnej rasy, ktorá obýva päť kontinentov sveta. Triumf tejto hlavnej rasy sme ešte nedosiahli. Árijská hlavná rasa si podmaní éter. Atómový prieskum dovedie človeka k dobytiu éteru.

Na Zem pristanú medziplanetárne lode obývané ľuďmi z iných svetov, z rôznych planét slnečnej sústavy. Každé pokročilé ľudstvo z ktorejkoľvek planéty vesmíru vlastní takéto lode. Avšak, tomuto pozemskému ľudstvu takéto kozmické lode neboli dodané. Z jednoduchého dôvodu, že na druhých planétach by ich použili na páchanie rovnakých barbarských invázií, ktoré dosiahli tu svojimi historickými víťazstvami.

Ľudia z ktorejkoľvek planéty tejto slnečnej sústavy, sú už veľmi pokročilí a veľmi dobre poznajú barbarský stav, v ktorom sa my, obyvatelia Zeme nachádzame. Napriek tomu, v novej ére Vodnára, obyvatelia rôznych svetov slnečnej sústavy naviažu oficiálny kontakt s našou planétou Zem.

Ľudské bytosti iných ľudských rás z druhých planét, ako je Venuša, Mars, Merkúr, atď., prídu v medziplanetárnych lodiach a veľa ľudí vezmú na palubu, aby spoznali rôzne planéty slnečnej sústavy. Tieto pokročilé ľudské rasy naučia ľudí, ako zostrojiť takéto medziplanetárne lode. Takto bude oficiálna veda zrazená na kolená a ľudská pýcha smrteľne zranená pokročilými ľudskými rasami tejto slnečnej sústavy.

V novej ére Vodnára, Árijská hlavná rasa dobyje medziplanetárny éter a kozmické výlety na iné planéty sa stanú rutinou. Kultúrna a obchodná vzájomná spolupráca bude nadviazaná s celou slnečnou sústavou. A tak, ako dôsledok, človek sa pozdvihne na vysokú kultúrnu úroveň.

Neskôr, šiesta hlavná rasa bude obývať kontinent Antarktídy a podmaní si Astrálne svetlo.

Siedma hlavná rasa si podmaní Vesmírnu myseľ a vtedy sa človek povznesie do anjelského kráľovstva.

Avšak, ja vám hovorím, milý čitatelia, že s touto knihou, ktorú práve teraz máte v rukách, sa môžete premeniť v úžasného božského anjela, ak je to to, čo chcete. Čo je pre vás dôležité, je to, aby ste praktizovali úžasnú božskú vedu, ktorú vám prinášame v tejto knihe.

Nech je s celým ľudstvom mier.

Samael Aun Weor

Kapitola 1

Univerzálny oheň

1. Mahá-kundaliní je Fohat.

2. Mahá-kundaliní je univerzálny oheň života.

3. Univerzálny oheň má sedem úrovní moci.

4. Ó Déví-kundaliní! Ty si oheň siedmich laja centier vesmíru.

5. Sedem laja centier vesmíru je sedem úrovní moci ohňa.

6. Sedem cirkví existuje v chaose, kde úraduje sedem planetárnych Logosov.

7. Týchto sedem cirkví taktiež existuje v mieche ľudskej bytosti.

8. Sedem planetárnych Logosov úradovalo vo svojich siedmich chrámoch na samom počiatku života.

9. Sedem svätých praktizovalo rituály Mahá-kundaliní v posvätnom okrsku svojich chrámov na počiatku Mahá-manvantara.

10. Hmotný vesmír neexistoval.

11. Vesmír výhradne existoval v mysli bohov.

12. Avšak, pre bohov, bol tento vesmír súčasne reálnym aj nereálnym.

13. Vesmír bol, napriek tomu, že neexistoval.

14. Vesmír "je," napriek tomu, že neexistuje v lone Absolútna.

15. Byť, je lepšie, než existovať.

16. Sedem svätých oplodnilo chaotickú hmotu, aby mohol vzniknúť univerzálny život.

17. Déví-kundaliní má sedem úrovní moci.

18. Existuje sedem hadov: dve skupiny po troch, plus vznešená korunovácia siedmeho jazyku ohňa, ktorý nás spája s Jediným, so Zákonom, s Otcom.

19. Týchto sedem úrovní moci ohňa, rozlíšilo chaotickú hmotu do siedmich stavov hmoty, na ktorých je založené vnímanie našich siedmich zmyslov.

20. Sedem ohnivých hadov každého planetárneho Logosu oplodnilo chaotickú hmotu, aby sa mohol objaviť život.

Budha Šákjamuni so siedmimi hadmi

21. Pred začatím úsvitu mahá-manvantary, sattva, radžas a tamas (harmónia, emócia a nečinnosť), boli v dokonalej nirvanickej rovnováhe.

22. Oheň dáva kozmické váhy do chodu.

23. Sattva, radžas a tamas sa stali nevyrovnanými, a to dalo vzniku mahá-manvantare.

24. Jogín/ka musí oslobodiť svoje pravé Ja zo sattvy, radžas a tamas, aby získal právo vstúpiť do Absolútna.

25. Sattva, radžas a tamas budú opäť v dokonalej rovnováhe na konci mahá-manvantary, takto sa vesmír opäť ponorí do spánku v hlbokom lone Absolútna, v najvyššom Parabrahmanu, v tom, čo nemá pomenovanie.

26. Vesmír bude spať sedem večností, kým ho Mahá-kundaliní opäť prebudí k aktivite.

27. Chaos je surovou hmotou Veľkého Diela.

28. Chaos je Muláprakrti, prvotná hmota.

29. Muláprakrti je kristonické semeno, z ktorého sa objavil vesmír.

30. Muláprakrti sa nachádza v našich pohlavných orgánoch a odtiaľ vzniká život.

31. Na oltároch v chrámoch siedmich planetárnych Logosov, vidíme sedem posvätných nádob naplnených kristonickým semenom.

32. To je posvätný symbol Muláprakrti.

33. To sú prvotné vody života.

34. Voda je prirodzené prostredie ohňa.

35. Ten, kto plytvá vodou, taktiež plytvá ohňom a zostáva v tme.

36. Sedem svätých oplodnilo kristonické semeno vesmíru, aby mohol vyklíčiť život.

37. Jogín/ka musí oplodniť svoje prvotné vody, svoje kristonické semeno, grandióznou mocou Déví-kundaliní.

38. Kundaliní je manželkou Šivu, Najvnútornejšieho, Purušy.

39. Kundaliní je duch elektriny.

40. Elektrina je sexuálna sila Mahá-kundaliní.

Boží oheň kundaliní

41. Kundaliní je stočená v čakre múládhára.

42. Kundaliní je had, ktorého chvost je stočený tri a pol krát.

43. Keď sa kundaliní prebúdza, tak syčí rovnako, ako syčia hady.

44. Prána, Budhi, Indrija (schopnosti), Ahamkára, myseľ, sedem prvkov prírody, nervy, sú vo svojom súhrne produktom kundaliní.

45. Kundaliní úzko súvisí s pránou, ktorá cirkuluje cez 72.000 nádí alebo astrálnych kanálikov, ktoré vyživujú čakry.

Sedem základných čakier, symbolizovaných v hinduizme

46. Čakry sú prepojené s mysľou.

47. Jogín a jogínka musia kristifikovať svoju myseľ.

48. Prána je život, ktorá cirkuluje všetkými našimi orgánmi.

49. Prána cirkuluje cez všetky naše nádí a vitálne kanáliky.

50. Všetky 72.000 nádí nášho organizmu, majú svoju hlavnú základňu v nádí kanda.

51. Kanda nádí sa nachádza medzi pohlavnými orgánmi a konečníkom.

52. Kanda zhromažďuje všetku sexuálnu energiu, ktorá cirkuluje cez 72000 kanáloch nášho organizmu.

53. Sexuálna energia je Prána, život.

54. Anjel Aroch (Anjel sily) nás naučil posvätné mantry Kandil, Bandil, R na prebudenie Déví-kundaliní.

55. Tieto mantry pôsobia na kandu, posilňujú vibrácie prány.

56. Takže, keď posilníme pránu, tak manželka Šivu - ktorá je stočená do čakry múládhára - sa prebudí.

57. Správna výslovnosť (toto sa spieva) týchto svätých mantier je nasledovná:

58. KAN dil... BAN dil... Rrrrrrrrrrr...

59. KAN sa vyslovuje vysokým tónom. DIL sa vyslovuje nízkym tónom.

60. BAN sa vyslovuje vysokým tónom. DIL sa vyslovuje nízkym tónom.

61. Písmeno R musíme rolovať a ostro vysloviť, pričom sa snažíme napodobniť zvuk, ktorý vydáva štrkáč so svojim štrkadlom.

62. To je spôsob, akým posilníme pránu, aby sme z Kandy – kde sa spájajú sušumná nádí a čakra múládhára – prebudili Déví-kundaliní.

63. Kanda sa nachádza presne na rovnakom mieste, kde sa spája sušumná nádí s čakrou múládhára.

64. To je dôvod, prečo sväté mantry anjela Arocha pôsobia tak intenzívne na kundaliní.

65. Kanda berie výživu z pohlavných orgánov.

66. Kanda má svoj fyziologický ekvivalent v mieche, v "cauda equina."

67. Miecha začína v miechovej bulbárnej oblasti (to sa vzťahuje na predĺženú miechu, ktorá vyzerá ako opuch alebo žiarovka, v hornej časti miechy), a končí v cauda equina (Cauda equina je latinský názov pre „konský chvost“ – ktorý dostala vďaka šikmo smerujúcim jemným nervovým korienkom alebo nervovým vláknam), ktorá tvorí nižšie položený koniec miechy.

68. Prána je sexuálna.

69. Sexuálna energia je solárna.

70. Solárna energia je kristická.

71. Prána je kristická.

72. Kozmický Kristus je Solárny Logos.

73. Solárna energia pochádza z Kozmického Krista.

74. Kristická prána rozvíja pšeničný klas, a tak kristická látka - pripravená na zjedenie -zostáva uzavretá v zrniečku.

75. Voda z horských ľadovcov preniká do stonky, aby dozrelo hrozno, v ktorom zostáva uzavretý celý život, celá Prána zo Slnka-Krista.

76. To je dôvod, prečo chlieb a víno symbolizujú telo a krv mučeníka Kalvárie.

77. Všetka zelenina sa vyvíja s mocnou silou Solárneho Logu.

78. Všetky potraviny sa pretvoria do miliárd solárnych energetických častíc v našom organickom laboratóriu.

79. Tieto solárne energetické častice, vedci nazývajú vitamíny.

80. To najlepšie zo žiarivej sily Slnka, zostáva uzavreté v našich pohlavných žľazách.

81. Samotná aróma Slnka, najsilnejšie solárne atómy, tvoria tú polotuhú, polotekutú látku, ktorá sa nazýva kristonické semeno alebo Muláprakrti.

82. Muláprakrti je látka Kozmického Krista.

83. Preto celá sila Déví-kundaliní je v našom kristonickom semene.

84. Každý, kto chce prebudiť Déví-kundaliní, musí byť úplne cudný.

85. Každý, kto chce prebudiť Déví-kundaliní, musí vedieť, ako múdro riadiť sexuálnej sily.

Krišna a Rádhá predstavujú silu sexuálnej mágie

86. Múdra kontrola sexuálnej energie sa nazýva sexuálna mágia.

87. Ani jeden jogín/ka nemôže úplne kristifikovať svoje pravé Ja bez sexuálnej mágie.

88. Kanda sa nachádza v čakre múládhára.

89. Čakra múládhára má štyri žiarivé okvetné lístky.

90. Kanda má tvar vajca.

91. Kanda sa vyživuje Kozmickým Kristom.

92. Keď sa kundaliní prebudí, tak stúpa pozdĺž celej miechy.

93. Brahmanádí alebo "canalis centralis," sa nachádza po celej dĺžke miechy, v ktorom stúpa kundaliní.

94. Naša planéta Zem má tiež svoju chrbticu.

95. Chrbtica našej planéty Zem je hora Méru, ktorá sa nachádza v Himalájach.

96. Čakra múládhára je príbytok Déví-kundaliní.

97. Čakra múládhára sa nachádza v samom koreni našich pohlavných orgánov.

98. Preto, čakra múládhára je úplne sexuálna a môže byť otvorená len so sexuálnou mágiou.

99. Sexuálna mágia sa vždy učila v tajnosti v tajných školách orientálnej jogy.

100. V našich ďalších kapitolách budeme učiť našich učeníkov kompletnú sexuálnu mágiu Indie a Tibetu, tak, ako bola vždy učená v tajných školách.

101. Takže pre našich žiakov je nevyhnutné, aby denne spievali sväté mantry anjela Arocha.

102. Je naliehavé, aby sme tieto mantry denne vokalizovali po dobu jednej hodiny.

Šiva a Parvati

103. To je spôsob, ako posilníme pránu, ktorá intenzívne pôsobí na kandu, aby prebudila manželku Šivy, Déví-kundaliní.

104. Mahá-kundaliní je základom všetkej organickej a anorganickej hmoty a je príčinou svetla, tepla, elektriny a života.

105. V tomto kurze kundaliní jogy, budeme našich učeníkov učiť všetky tajné vedy Mahá-kundaliní, aby mohli prebudiť všetky svoje okultné sily a premeniť sa na Logov, na Dhján-choánov, na Budhov kristickej povahy.

106. Počas sexuálnej kopulácie, obaja muž i žena, by mali spievať posvätné mantry Kandil, Bandil, R.

107. Muž by mal sedieť na pravej strane ženy.

108. Obaja, muž i žena sediaci, by mali spievať tieto posvätné mantry Mahá-kundaliní.

109. Sedem planetárnych Logov vykonávalo rituály Mahá-kundaliní vo svojich chrámoch na samom počiatku Mahá-manvantary.

110. Ja, Samael Aun Weor, som bol svedkom samotného počiatku Mahámanvantary.

111. Stále si pamätám, ako som navštevoval posvätné chrámy chaosu.

112. V každom chráme bola vedľa Loga, neopísateľná dáma.

113. Vskutku, oddelené pohlavia neexistovali. No neopísateľní Bohovia vedeli, ako sa polarizovať podľa potrieb daného momentu.

114. Elohim alebo Pradžápati sú hermafroditi.

115. Jeden Pradžápati alebo Elohim môže prejaviť svoju mužskú alebo ženskú polaritu. Vedia, ako sa polarizovať.

Ardhanarišvara, symbol mužskosti a ženskosti zjednotený v Bohu

116. To je spôsob, ako sedem planetárnych Logov mohlo zo seba prejaviť svoj mužský aspekt.

117. To je spôsob, ako Eset mohla zo seba prejaviť svoj ženský aspekt.

118. Teraz naši učeníci pochopia, ako vo vnútri každého jedného chrámu Chaosu, Bohovia pracovali v pároch, kde spievali rytmy ohňa.

119. Skupiny detí (Pradžápati alebo Elohim) tvorili zbory s týmito neopísateľnými pármi.

120. Posvätný oheň sa vynára z mozgu Otca a z lona Matky.

121. Tento posvätný oheň oplodnil Muláprakriti, aby sa mohol objaviť život.

122. Surová hmota Veľkého Diela je kristonické semeno.

123. Surová hmota Veľkého Diela je Mazar bohov, more mlieka, fontána mlieka a koagulácií, voda Amrita.

124. Je to posvätná krava, z ktorej vzniká život.

125. Toto sú prvotné vody, ktoré sú uložené v našich pohlavných žľazách.

126. Sloveso/Slovo bohov oplodnilo chaotickú hmotu, aby sa mohol objaviť život.

127. Hrdlo je maternica, kde sa nosí/vyvíja Slovo.

128. Hrdlo je pohlavný orgán bohov.

129. Sexuálna mágia Slova oplodnila chaotickú hmotu, aby sa mohol objaviť život.

130. Vytvorenie vesmíru bolo výsledkom sexuálnej mágie Slova.

131. Vesmír bol vytvorený Anu atómom v hlbokom lone Parabrahmana.

132. Anu atóm sa nemôže rozmnožovať alebo deliť v predpôrodnom stave.

133. Všetky atómy vesmíru nie sú ničím iným, ako pominuteľnými rúchami prvotného Anu atómu.

134. Tento prvotný Anu atóm je nirvanický.

135. Objektívny hmotný vesmír sa rodí z nirvanickej kondenzácie.

136. Celý vesmír je skryštalizovaný fohat.

137. Celý hmotný vesmír sa vytvára kryštalizáciou fohatu.

Vadžrá-jogínka, symbol tibetského budhistického univerzálneho ženského ohňa

Kapitola 2

Úrovne sily ohňa

1. Cerebrospinálny nervový systém je tvorený: veľkým mozgom, mozočkom, predĺženou miechou a miechou.

2. Predĺžená miecha spája mozoček s posvätnou miechou.

3. Predĺžená miecha je úzko spojená so všetkými tzv. "mimovoľnými funkciami" nášho organického systému.

4. Miecha začína v hornej časti miechového kanála a končí v prvom stavci v kostrčovej oblasti.

5. Miecha je kábel šedého a bieleho materiálu.

6. V strede miechy sa nachádza sivá hmota a v jej obvode biela hmota.

7. Sivá hmota je tvorená nespočetnými nervovými bunkami a množstvom nervových vlákien.

8. Biela hmota je tvorená nervovou miechovou hmotou.

9. Všetka táto hmota vyzerá, ako by visela z miechového kanála.

10. Výživa tejto jemnej miechovej hmoty sa vykonáva pomocou jemnej siete membrán, ktoré sú okolo nej.

11. Miecha a mozog sú obklopené silnou kvapalinou, o ktorej sa zmienil pán Leadbeater v jednej zo svojich kníh.

12. Táto úžasná tekutina chráni miechu a mozog.

13. Miecha je úplne chránená úžasným krytím nespočetných tkanív mastnej hmoty.

14. Miecha je rozdelená do dvoch symetrických častí.

15. Po celej dĺžke miechy sa tiahne "Canalis centralis."

16. Brahmanádí sa tiahne po celej dĺžke tohto miechového kanála z čakry múládhára do čakry sahasrára.

17. Kundaliní stúpa v tomto nádí do brahmarandhra.

18. Brahmarandhra je vo svojom vnútornom zložení sedemdielny.

19. Každé z našich siedmich tiel má svoju vlastnú miechu a svoj brahmanádí.

20. Kundaliní je tvorená siedmimi hadmi.

21. Týchto sedem hadov je sedem Základov.

22. Týchto sedem hadov Déví-kundaliní je sedem bratov fohata. Týchto sedem hadov Déví-kundaliní je sedem úrovní sily ohňa.

23. Sedemdielna zostava ľudskej bytosti je nasledovná:

1. Átman: Najvnútornejší

2. Budhi: Vedomie, božská duša

3. Vyššia Manas: Ľudská duša, sila vôle, príčinné telo

4. Nižšia Manas: Myseľ, mentálne telo

5. Káma-rúpa: Telo túžob, astrálne telo

6. Linga-sarira: Vitálne (éterické) telo

7. Sthula-sarira: Fyzické telo

24. Každé z týchto siedmich tiel má svoju vlastnú miechu, svoju sušumná-nádí, a svoju brahmanádí.

25. Sedem hadov: dve skupiny po troch, plus vznešená korunovácia siedmeho jazyku ohňa, ktorý nás spája s Jediným, so Zákonom, s Otcom.

26. Jedná sa o sedem úrovní poznania.

27. Toto je sedem vstupov siedmich veľkých zasvätení Veľkých záhad.

28. V týchto siedmych vstupov vládne iba teror lásky a zákona.

29. Človek zdvihne prvého hada skrze prvé Zasvätenie Veľkých záhad.

30. Človek zdvihne druhého hada skrze druhé Zasvätenie Veľkých záhad a rovnako to pokračuje ďalej.

31. Človek, ktorý zdvihne siedmeho hada, sa premení na Mahá-choán.

32. Miecha preniká do štvrtej komory mozgu.

33. Chrbtica má 33 stavcov.

34. Krčná oblasť je tvorená siedmimi stavcami, chrbtová oblasť dvanástimi, bedrová oblasť piatimi, krížová oblasť taktiež piatimi a kostrčová oblasť štyrmi stavcami.

35. Tieto stavce sú medzi sebou spojené pomocou vláknito-chrupavkovitých vankúšikov.

36. Tieto stavce sú vo svojom zložení sedemdielne, pretože existujú v každom jednom zo siedmich tiel človeka.

37. Každý z týchto stavcov zodpovedá, vo vnútorných svetoch, svätej komore.

38. Ako kundaliní stúpa skrze miechu, človek preniká do každej svätej komory chrámu.

39. Každá z týchto 33 komôr je vo svojom vnútornom zložení sedemdielna.

40. Sedem aspektov každej z týchto 33 svätých komôr, presne zodpovedá siedmim úrovniam sily ohňa.

41. S prvou úrovňou sily ohňa prenikáme do prvého aspektu každej z týchto 33 svätých komôr.

42. S druhou úrovňou sily ohňa prenikáme do druhého aspektu každej z týchto 33 svätých komôr, ktorá patrí éterickému telu.

43. S treťou úrovňou sily ohňa prenikáme do tretieho aspektu každej z týchto 33 svätých komôr astrálneho tela.

44. So štvrtou úrovňou sily ohňa prenikáme do štvrtého aspektu každej z týchto 33 svätých komôr mentálneho tela a rovnako to pokračuje ďalej.

45. So siedmimi úrovňami sily ohňa kristifikujeme sedem tiel.

46. Vďaka siedmim úrovniam sily ohňa, poznáme tajomstvá siedmich veľkých zasvätení Veľkých záhad.

47. Celá naša osobnosť musí byť absorbovaná Purušom.

48. Celá naša osobnosť musí byť absorbovaná Najvnútornejším.

49. Tri tróny, musia byť prebudené k slobode a k životu.

50. To je spôsob, ako sa pripravíme na získanie nášho žiarivého Draka múdrosti, nášho Kozmického Krista, tohto neustáleho dychu z Absolútna, ktorý žije v hĺbke nášho Bytia.

51. Ľudská bytosť je premenená na Kozmického Krista, keď získa svojho žiarivého Draka múdrosti.

52. Ježiš Nazaretský sa premenil na Kozmického Krista, keď v Jordáne získal svojho žiarivého Draka múdrosti.

53. Ján Krstiteľ bol zasvätencom Kozmického Krista.

54. Večný dych existuje v srdci každého života.

55. Všetky dychy života sú Veľkým dychom, ktorý vyšiel z Absolútna na počiatku Mahá-manvantary.

56. Všetky dychy sú žiarivými Drakmi múdrosti.

57. Veľký Dych je Kozmický Kristus, Armáda Hlasu, Kwan-Jin, Melodický Hlas, Avalókitéšvara, Višnu, Usir, Centrálne Slnko.

58. Po vyzdvihnutí siedmych hadov na palici a po nejakej dobe práce, sa človek pripraví prijať svojho žiarivého Draka múdrosti.

59. To je "zostup Krista do ľudskej bytosti."

60. Ja, Aun Weor, som získal svojho žiarivého Draka múdrosti, s názvom Samael, Logos z planéty Mars.

61. Ja som Kalki Avatar novej éry Vodnára.

62. Ja som Kozmický Kristus Vodnára.

63. Ja som iniciátorom novej éry.

64. Ja som Samael, planetárny džin z Marsu. *

* - (Poznámka editora: Aby sme mohli správne pochopiť identitu Samaela Aun Weora, tak musíme rozumieť vzťahu medzi duchom, dušou a telom, ako je vysvetlené v kabale alebo v ezoterickom budhizme. Pozemský človek alebo ľudská duša (Tiferet), nie je rovnaká entita ako Najvnútornejší (Chesed, Vnútorný Budha) alebo náš Otec, ktorý je v utajení (Keter, Logos, Brahma). Samael Aun Weor mnohokrát opakoval, že on, pozemská osoba, nie je nikto dôležitý, ale jeho Najvnútornejší, jeho Puruša, je Archanjel známy pod mnohými menami, ako Samael, Arés, Mars, atď. A teda tieto riadky sú písané od Najvnútornejšieho, hovoriaceho skrze svojho služobníka, ľudskú dušu.).

Kapitola 3

Dvaja svedkovia

1. Potom sa vrátil anjel, čo so mnou hovoril,  a  zobudil  ma  ako  človeka, ktorého budia zo sna.

2. Spýtal sa ma: Čo vidíš?  odpovedal  som:  Vidím  svietnik celý zo zlata s nádobkou navrchu. Je na ňom  sedem  lámp  a  sedem  lievikov  pre lampy hore.

3. Pri ňom sú dve olivy, jedna napravo od nádobky a druhá naľavo. - Zachariáš 4:1-3

4. Nato som sa spýtal: Čo znamenajú tie dve olivy napravo a naľavo od svietnika?

5. Druhýkrát som sa ozval a spýtal som sa  ho:  Čo  znamenajú  dve  olivové  ratolesti, čo vyprázdňujú zo seba zlato dvoma  zlatými  rúrkami?

6. Odpovedal  mi: Nevieš,  čo  je  to?  Povedal  som:  Nie,  pán môj.

7. Nato povedal: To sú dvaja synovia  pomazaní  olejom,  čo  stoja  pred  Pánom celej zeme. - Zachariáš 4:11-14

8. Dve olivové ratolesti, ktoré zo seba vyprázdňujú zlato (zlatý olej) skrze dve zlaté rúrky, sú dve nádí idá a pingalá.

9. U mužov, idá stúpa z pravého semenníka a pingalá z ľavého semenníka.

10. U žien, idá a pingalá stúpa z vaječníkov.

11. Toto (idá a pingalá) sú dve olivy (chrámu) a dva svietniky, ktoré stoja pred Pánom zeme. Toto sú dvaja svedkovia, "Ak im niekto chce ublížiť, z úst im vyšľahne oheň a strávi ich nepriateľov." Zjavenie Jána 11:4, 5

Idá a pingalá (Adam a Eva), dva energetické povrazce

12. Solárne a lunárne atómy našej semennej energie, stúpajú cez tieto dva gangliové povrazce s názvom idá a pingalá.

13. Pravá nosná dutina je spojená s pingalou. Ľavá nosná dutina je spojená s idou.

14. Uvádza sa, že solárne atómy prenikajú cez pravú nosnú dutinu, a že lunárne atómy prenikajú cez ľavú nosnú dutinu.

15. Jogíni a jogínky, ktorí neboli zasvätení v školách vnútorných mystérií, praktizujú pránájámu s cieľom pritiahnuť do magnetického poľa ich nosa milióny slnečných a lunárnych atómov z vonkajšieho sveta.

16. Avšak, jogín/ka, ktorý/á je ezoterickým zasvätencom, nehľadá vonku vo svete májá. Jogín/ka, ktorý/á je ezoterickým zasvätencom, hľadá vnútri svojho pravého Ja.

17. Keď jogín/ka, ktorý/á je ezoterickým zasvätencom, praktizuje pránájámu, on/a len chce, prinútiť svoju sexuálnu energiu, aby stúpala zo semenníkov/vaječníkov do posvätného kalichu svojho mozgu.

18. Pránájáma je ezoterický systém na transmutáciu semena na kristickú energiu.

19. Pránájáma je transmutačný systém pre sexuálnu energiu.

Variácia pránájámy, kde jogín uzatvára jednu nosnú dierku a potom druhú

20. Keď jogín/ka, ktorý/á je ezoterickým zasvätencom, inhaluje pránu alebo vitálneho Krista cez pravú nosnú dutinu a vydychuje pránu cez ľavú nosnú dutinu, a obrátene, keď inhaluje cez ľavú nosnú dutinu a vydychuje cez pravú nosnú dutinu, to, čo chce, nie je prilákať externé atómy, ako tomu veria nezasvätenci, ale skôr vyzdvihnúť solárne a lunárne atómy zo svojich semenníkov/vaječníkov do magnetického poľa pri koreni nosa.

21. Jasnovidec, ktorý pozoruje gangliové povrazce idá a pingalá jogína/ky, pri praktizovaní pránájámy, uvidí čisté vody Amrita, prvotné vody Stvorenia/Genesis, ako stúpajú týmito dvoma nádí.

22. Swara je veda dýchania. Swara je posvätná veda dýchania.

23. Mantry pre nádych sú TON-SAH-HAM a mantry pre výdych sú TON-RA-HAM, ktorých zakončenie na konci (v semenníkoch a vaječníkoch) odpovedá rytmickej kontrakcii a expanzii nediferencovanej kozmickej hmoty, Prakriti, Muláprakrti. (Pozri Biorytmus od Majstra Huirakoču).

24. A tak, z mantry SVA-RA je vytvorená úžasná Swara, o ktorej sa píše v pätnástom verši Sivagama:

"Védy a Šastry (hinduistické posvätné knihy) sa nachádzajú vnútri Swara. Vo vnútri Swary sa nachádzajú tri svety. Swara je odrazom Parabrahmana (Jedinečný celok, Absolútno). To je dôvod, prečo niektorí autori uvádzajú: Swara je život. A dodávajú, Swara je hudba... "(Biorytmus napísaný majstrom Huirakočom, Dr. Arnold Krumm-Heller, str. 72).

25. Swara potom tvorí základ tattiev, pretože sa jedná o päť modifikácií Veľkého dychu. (Biorytmus).

26. Veľký dych je Kozmický Kristus, Avalókitéšvara, Kwan-Jin, Melodický Hlas, Armáda Hlasu, ktorého vodca je Paramarthasatya, ktorú toto ľudstvo pozná pod menom Ježiša Krista.

27. Ježiš Kristus je najväčší zasvätenec, ktorý prišiel na svet.

28. Armáda Hlasu je "Merkaba." Kočiš, tohto kočiaru je Ježiš Kristus, Boží rabín z Galileje.

29. Ježiš Kristus je obyvateľom Absolútna, ktorý sa vzdal šťastia SAT, Neprejaveného, aby prišiel na svet so Swarou, odrazom Parabrahmana.

30. Preto, pránájáma je kristická veda Veľké dychu alebo kozmického Krista.

31. Veľký univerzálny Dych života, kozmický Kristus, prebýva v našom kristonickom semene.

32. Jogín/ka pracuje s Veľkým dychom alebo kozmickým Kristom, ktorý je uložený v kristonickom semene, keď vykonáva pránájámu.

33. Pránájáma (cvičenie, ktoré sa skladá z hlbokých nádychov pričom sa snažíme vdýchnutý vzduch, čo najviac v sebe zadržať, a následne vydychovanie vzduchu, kým nevyprázdnime pľúca), tiež učí o póloch energie: jeden mužský pól sa nachádza v mozgu (cerebrospinálny nervový systém) a druhý ženský pól v srdci (veľký sympatický nervový systém). Tak, ako keď skrze magneto tvoríme dva póly v priestore a tým vytvárame nové energie, a tieto nové energie silia vytvorenie tretieho pólu, rovnako tak, my tvrdíme, že tretím pólom je Déví-kundaliní, ktorá sa rodí zo zjednotenia slnečných a lunárnych atómov v triveni, ktorá sa nachádza v kostrči.

34. Tieto dve polarity, mužské a ženské - z Veľkého Dychu - dokazujú sexualitu prány a kundaliní.

35. Kundaliní je absolútne sexuálna.

36. Ľudia majú tendenciu vidieť sex ako niečo špinavé a hrozne vášnivé, zatiaľ čo Jogín/ka je nad túžbou povznesený/á a úctivo prejavuje rešpekt pred gnostickými tajmi sexu, pretože sex považuje za posvätnú úlohu Déví-kundaliní.

37. Jogín/ka vie, že vody Amrita (kristonické semeno) sú miestom, kde prebýva oheň.

38. Jogín/ka vie, že celá sila slnečného Logu prebýva v akomkoľvek semiačku rastliny, zvieraťa alebo človeka.

39. Jogín/ka vie, že sex je posvätná sila, a že nesmie byť skazená smilstvom.

40. Dýchanie cez pravú nosovú dutinu sa nazýva suria alebo pingalá. Prostredníctvom tohto dýchania vyvolávame vzostup solárnych atómov z nášho semenného systému.

41. Dýchanie cez ľavú nosovú dutinu sa nazýva chandra alebo idá. Prostredníctvom tohto dýchania vyvolávame vzostup lunárnych atómov z nášho semenného systému.

42. S cvičením pránájámy posilňujeme Tri dychy čistej Akáše. Tieto Tri dychy sú kombinované so slnečnými a lunárnymi atómami nášho semenného systému za účelom prebudiť Déví-kundaliní.

43. Prána je Vitálny Kristus alebo Veľký dych. Tento Vitálny Kristus je modifikovaný do Akáše, v ktorej sa ukrýva Syn, Prvorodený, Puruša každej ľudskej bytosti.

44. Akáša je modifikovaná do éteru a éter sa premieňa na tattvy. Tattvy sú pôvodom ohňa, vzduchu, vody a zeme.

45. Preto všetko, čo existuje, všetko, čo bolo, a všetko, čo bude, pochádza z Veľkého dychu, z kozmického Krista, z armády Hlasu, ktorého vrchným veliteľom je Ježiš Kristus.

46. Paranišpanna (absolútne šťastie) bez Paramartha (prebudené vedomie), nie je šťastie.

47. Ježiš Kristus dosiahol Paramartha a Paranišpanna. Napriek tomu sa tohto šťastia Neprejaveného Absolútna vzdal, aby prišiel a zachránil ľudské bytosti a Bohov.

48. Keď Elohim alebo veľkolepí Dhjáni začali tkať v Božom lone, tak kričali bolesťou, keď rozjímali nad súmrakom Nestvoreného svetla, ktoré sa zdalo, že zapadlo ako strašlivé zapadajúce slnko.

49. Ježiš Kristus, veľký Paramarthasatya, prešiel Dhjáni-pasa a vstúpil do kozmickej záhrady, aby zachránil Bohov, ktorých nespočetné panenské iskry alebo dživy sa degenerujú a vyvíjajú počas tejto mahakalpy.

50. Ja, Samael Aun Weor, som bol svedkom všetkých týchto vecí. Videl som, keď táto Veľkolepá Bytosť vstúpila do svätyne a podpísala zmluvu spásy pre človeka a sám seba ukrižoval na kríži.

51. Bol som svedkom počiatku mahá-manvantary a podávam svedectvo o všetkých týchto veciach.

52. Neskôr, na začiatku štvrtého kola, Majster poslal svojho Budhu, aby sa pre neho pripravil v tomto údolí sĺz. Tento Budha, je jeho duša menom Ježiš.

53. A jeho Budha zapálil sedem večných lámp.

54. A jeho Budha pozdvihol sedem hadov v siedmich kanáloch svietnika.

55. A tak, keď bol jeho Budha Ježiš z Nazareta pripravený, tam v Jordáne, jeho žiarivý Drak múdrosti vstúpil doňho, aby kázal ľuďom a Bohom.

56. Pri tej príležitosti už došlo k obeti. Veliteľ všetkých Vesmírnych Kristov, Ježiš z Nazareta, už so svojou krvou zmyl všetky hriechy svätyne a podpísali pakt medzi ľuďmi a Kwan-Jin, Armádou Hlasu, Višnom, Usirom, Veľkým dychom.

57. Ježiš je zvrchovaný zmierovateľ medzi ľudskou bytosťou a božstvom.

58. Nádí idá a pingalá sú jemné vodiče sušumná-prány, kristickej sexuálnej energie.

59. Idá a pingalá sa pripájajú k nádí sušumná v čakre múládhára.

60. Spojenie týchto troch nádí v čakre múládhára sa volá mukta triveni. Toto stretnutie nádí sa opakuje v čakrách anáhate a adžňe.

61. Idá je studená a pingalá je horúca.

62. Nádí pingalá je úzko spojená s činnosťami organickej asimilácie.

63. Idá je svetlej farby a pingalá červenej ohnivej farby.

64. Jogín/ka môže zadržať pránu, ktorá cirkuluje cez nádí sušumná v mieste zvanom brahmarandhra, ktoré sa nachádza v prednej fontanely novorodencov.

65. Takto môže Jogín/ka vzdorovať smrti a žiť celé veky.

66. Avšak, toto je možné iba pre Jogína/ku ktorý/á získal/a elixír dlhého života.

67. Tento elixír je plyn aj kvapalina.

68. Tento plyn bielej farby je elektropozitívny a elektronegatívny.

69. Tento plyn zostáva uložený vo vitálnej hĺbke, a tak zasvätenec môže udržať svoje fyzické telo nažive po milióny rokov.

70. Táto kvapalina robí fyzické telo subtílne.

71. To znamená, že fyzické telo je absorbované éterickým telom a stáva sa nezničiteľné.

72. Nádí idá a pingalá sa nachádzajú po stranách miechy.

73. Tieto nádí sa prepletajú okolo miechy v podobnom tvare, aký má číslo osem.

74. Nebeská cesta je vnútri nádí sušumná.

75. Kundaliní stúpa po brahmanádí.

76. Brahmanádí sa nachádza vo vnútri iného veľmi jemného kanála, ktorý vedie po celej dĺžke miechy a je známy pod názvom čitrá.

77. Sedem čakier známe pod menami múládhára, svadhišthána, manipúra, anáhata, višúddha, adžňá a sahasrára, sa nachádzajú nad touto nádí čitrá.

78. Budhi (Božská duša) sa spojí so Šivom (Najvnútornejším), keď kundaliní dosiahne čakru sahasrára. Toto je prvé zasvätenie Veľkých záhad.

Cvičenie pránájámy

79. Sadnite si na zem a prekrížte si nohy v orientálnom štýle. Táto pozícia sa v Indii nazýva padmasána.

80. Ukazovákom zavrite ľavú nosovú dutinu a cez pravú nosovú dutinu vdýchnite pránu.

81. Teraz, s ukazovákom a palcom zavrite obe nosové dutiny a zadržte dych.

82. Uvoľnite ľavú nosovú dutinu, pričom pravá má byť stále zavretá a vydýchnite. Teraz sa nadýchnite cez ľavú nosovú dutinu. Znova zadržte dych a vydýchnite cez pravú nosovú dutinu.

83. Pri nádychu si predstavte, ako sexuálna energia stúpa cez nádí, ktorá odpovedá nosovej dutine, cez ktorú vdychujete pránu.

84. Keď posielate vdýchnutú pránu smerom dole, tak myslite na Tri Dychy čistej Akáše, ako zostupujú prostredníctvom nádí sušumná, idá a pingalá, aby prebudili čakru múládhára, kde prebýva kundaliní.

85. Prána je očistný oheň, ktorý čistí odpad, ktorý upcháva nádí.

86. Závoje radžas a tamas sú rozptýlené so sexuálnou transmutáciou počas pránájámy.

87. S cvičením pránájámy sa študentova myseľ pripraví pre dháranu, dhjánu a samádhi.

88. Učeník by mal cvičiť pránájámu desať minút denne.

89. Učeník by mal vypiť pohár mlieka alebo zjesť ľahké jedlo po tom, čo dokončí cvičenie.

90. Učeníci môžu tiež cvičiť v stoji.

91. Učeník by mal pomaly vdychovať a vydychovať s mysľou veľmi dobre sústredenou na cvičenie pránájámy.

92. Existuje mnoho ásan a cvičení pránájámy, no predchádzajúce cvičenie pránájámy je dostačujúce pre transmutáciu sexuálnej energie študenta.

93. Učeník tiež môže sedieť na pohodlnej pohovke na vykonávanie svojich cvičení.

94. Pred začatím svojich cvičení, učeník sa musí modliť k svojmu Najvnútornejšiemu tým, že nad Ním bude hlboko meditovať.

95. Učeník sa musí hlboko sústrediť na svoju čakru múládhára a prosiť svojho Purušu (Najvnútornejší), aby mu prebudil kundaliní.

96. V orientálnej joge nájdeme veľké množstvo cvičení pre pránájámy.

97. Pozrime sa na niektoré z nich: hlboké dýchanie, sukha purvaka (jednoduchá pohodlná) pránájáma pri chôdzi, pránájáma pri meditácii, rytmické dýchanie, suryabheda, ujjayi, sitkari, sitali, bhastrika, bhramari, murchha, plavini, kevala kumbhaka, atď.

98. Všetky tieto nespočetné rôzne druhy cvičení a ásan (pozícií), slúžili k zostupnému oblúku vývoju života, ale teraz začíname stúpajúci oblúk vývoja, a preto, celé toto obrovské množstvo pozícií a cvičení, je pre novú éru Vodnára zastarané.

99. V dnešnej dobe žije jogín/ka novej éry Vodnára, aktívny život v mestách a pretože zahajujeme novú éru Vodnára, unikanie do lesov niekde na samote, už nie je potrebné. Táto éra je érou družnosti, spolupráce a bratstva, medzi všetkými ľudskými bytosťami bez rozdielu škôl, rás, pohlavia, kasty či náboženstva.

100. Všetky cvičenia pránájámy môžu byť praktizované v našom vlastnom dome, bez príliš veľa komplikácií, a bez toho, aby sme upustili od všetkých povinností voči svojej rodine, spoločnosti a ľudstvu.

101. Jogín/ka musí byť úplne cudný/á, inak totálne zlyhá.

Kapitola 4

Jogínské manželstvo

1. V našej predchádzajúcej kapitole sme študovali ezoterizmus pránájámy a uvedomili sme si, že sa jedná o vedecký systém transmutácie pre celibátnych ľudí (slobodných).

2. Swara (veda dýchania) je úplne sexuálna.

3. Veda dýchania je posilnená sexuálnym spojením manželov.

4. Tam sa odohráva akt sexuálnej mágie, prostredníctvom ktorého môžeme úplne prebudiť a rozvinúť Déví-kundaliní.

5. Formula je nasledujúca: zaveďte pohlavný úd do ženskej pošvy a ukončite sexuálny akt bez rozliatia semena (bez dosiahnutia orgazmu).

6. Zdržaná túžba zmení semeno na svetlo a oheň.

7. Semenné pary otvoria nižší otvor miechy, ktorý je u bežných a obyčajných ľudí, úplne zatvorený.

8. Na túto prácu dozerajú určité dévi (nebeské bytosti), ktoré majú na starosti elementálne oddelenie cédrov lesa.

9. Déví kundaliní vstupuje cez otvor nádí sušumná.

10. Pránájáma je úplne posilnená s vykonávaním sexuálnej mágie.

11. Veľký dych je úplne sexuálny.

12. Sexuálna mágia v nás posilňuje Veľký dych.

13. To je spôsob, ako sa Déví-kundaliní vyvíja, rozvíja a pokračuje, až kým nedosiahne spojenia s Pánom Šiva.

Parvati (Déví kundaliní) objíma lingam-jóni, aby s láskou inšpirovala Šivu

14. Gautama Budha praktizoval svoj kult sexuálnej mágie so svojou krásnou manželkou Jasodharou.

15. Iba ten, kto pil šťavu z rastliny mesiaca (sóma), môže byť Brahman.

16. Táto rastlina mesiaca je sex, ktorého šťava (sóma) v nás prebúdza kundaliní.

17. To je tajomstvo Véd.

18. Majster Helena Petrovna Blavatská bola skvelá jogínka.

19. Tento veľký majster, potom, čo ovdovela, sa v posledných rokoch svojho života musela znovu vydať, aby dosiahla úplnú realizáciu a rozvoj všetkých schopností.

20. Určitý žiak sa raz spýtal majstra Moryju: "Majster, vy už ste vyzdvihol sedem hadov na palici, tak prečo máte manželku?

Majster odpovedal: "Pretože som ju dostal pred prebudením svojich ohňov, a potrebujem ju na ich stimuláciu."

21. Zdržaná túžba zapríčiňuje, že naša sexuálna energia stúpa cez kanály idá a pingalá, a tak, vďaka tomu, sa nakoniec môžu lunárne a solárne atómy z idá a pingalá zjednotiť v triveni, aby prebudili Déví kundaliní.

22. Počas milostného láskania, elektrina a univerzálny oheň života sa hromadia v našej atmosfére.

23. Ak ľudské bytosti ejakulujú svoje semeno, tak sa sami vybíjajú ako elektrické batérie a úplne zlyhajú vo Veľkom diele Otca.

24. Zdržaná túžba spôsobuje premenu semennej tekutiny na kristickú energiu, ktorá stúpa cez nádí idá a pingalá.

25. Jogín/ka sa odtiahne od svojej/ho manželky/a pred orgazmom, aby zabránil/a strate sexuálnej energie.

26. Semenný oheň stúpa cez nádí sušumná po celej dĺžke brahmanádí.

27. To je spôsob, ako si jogín/ka ezoterik/čka úplne uvedomí svoje pravé Ja, do hĺbky, ako majster kozmického dňa, ako majster mahá-manvantary.

28. Jogín/ka novej éry Vodnára si uvedomí svoje pravé Ja skrze sexuálny akt.

29. Časy sú preč, kedy sa jogíni museli utiahnuť do džungle, aby mohli praktizovať svoje ezoterické cvičenia.

30. Teraz si jogíni uvedomia svoje pravé Ja skrze sexuálny akt.

31. Motto novej éry Vodnára je ľudská spolupráca.

32. Jogíni musia žiť v spoločnosti, slúžiac svojim bratov a sestrám a žiť s radosťou a optimizmom.

33. Nová éra Vodnára neuznáva jogínov pustovníkov.

34. Vek Maitréja je vek združenia a bratstva medzi všetkými ľudskými bytosťami.

35. Sex je náramne božský, a preto jogín/ka musí očistiť svoju myseľ od všetkých druhov túžob a zvieracích vášní.

Maithuna [Mithuna], posvätná sexualita v srdci všetkých náboženstiev

36. Ten, kto sa pozerá na sex s odporom, zneucťuje úžasné tajomstvo Véd a vedu Veľkého dychu, obsiahnutú vo Védach a Šastrach.

37. Jogín/ka ktorý/á uteká pred posvätnými tajomstvami sexu, je stále plný/á túžby a zvieracích vášní.

38. Anjeli vidia sex s očami anjela, no démoni vidia sex s očami démona, aj keď sa obliekajú ako ovečky a predstierajú, že sú svätí.

39. Jogín/ka si vytvorí domov bez nutnosti porušenia šiesteho prikázania Božieho zákona: "Nezosmilníš."

40. Jediná spermia môže uniknúť počas aktu sexuálnej mágie. Lunárne hierarchie dokážu túto spermiu vybrať za účelom oplodnenia maternice bez nutnosti rozliatia semena.

41. To je spôsob, ako Lemurania plodili svoje deti na kamenných posvätných terasách svojich chrámov.

42. Temné entity lunárnej cesty, boli tí, ktorí naučili ľudskú bytosť, ako ejakulovať semennú tekutinu. Týmto spôsobom sa ľudské bytosti ponorili do temnoty.

43. Teraz sa musíme vrátiť do posvätného počatia Ducha Svätého.

44. Deti jogína/ky sú fragmentmi víťazstva, deti cudnosti, deti splodené skrze Krijá-Šakti.

45. Všetci jogíni a jogínky musia milovať svojho/ju manžela/ku a svoje deti, a žiť uprostred harmónie, hudby, lásky a krásy.

46. Láska pozdvihuje, láska povznáša dušu.

47. Boh osvecuje dokonalý pár.

48. Nie je nič väčšieho než láska. Muž a žena boli zrodení, aby sa navzájom milovali.

49. Skutočný jogín a jogínka pretvoria svoj domov do raja nevýslovnej radosti.

50. Žena jogína je božská kňažka, a naopak.

51. Ženy pretvoria mužov na neopísateľných Bohov pomocou veľmi sladkého kúzla lásky, a naopak.

52. Jogíni a jogínky si uvedomia svoje pravé Ja pomocou lásky. Toto je lepšie, ako viesť život pustovníka.

Višnu a Lakšmí

Kapitola 5

Čakra múládhára

1. Každá z čakier, ktorá sa nachádza pozdĺž miechy, sa prebúdza, ako kundaliní stúpa cez nádí čitrá.

2. Týchto sedem čakier je umiestnených pozdĺž miechy.

3. Keď je kundaliní stále uzavretá v múládhára čakre, potom týchto sedem čakier len visí dolu.

4. Avšak, keď Déví kundaliní stúpa po brahmanádí, potom sa nádherné korunné lupienky týchto čakier obrátia hore smerom k brahmarandhra, a tak úžasne žiaria jedinečným sexuálnym ohňom kundaliní.

5. Dnes, v tejto prednáške budeme študovať čakru múládhára.

6. Táto čakra sa nachádza na samom spodku chrbtice a je umiestnená medzi pohlavnými orgánmi a konečníkom.

Umiestnenie čakry múládhára

7. Takže táto čakra sa nachádza v samom koreni našich pohlavných orgánov. U človeka sa prebúdza, keď sa spojí mužské a ženské čaro v sexuálnej mágii.

8. Jogín/ka, ktorý/á nemá manželku/la môže aktivovať plamene svojej kundaliní s pránájámou a meditáciou. Avšak, úplný, celkový a absolútny vývoj siedmich úrovní ohňa, je možný iba pri praktizovaní sexuálnej mágie s našou/im kňažkou/kňazom-manželkou/om.

9. To je dôvod, prečo sa jogínka Helena Petrovna Blavatská musela v posledných rokoch svojho života opäť vydať, dlho potom, čo zomrel jej prvý manžel gróf Blavatsky.

10. Sedem čakier je sedem cirkví, o ktorých sa píše v knihe Zjavenia svätého Jána.

11. Teraz študujeme čakru múládhára, toto je cirkev Efezu.

12. Anjelovi cirkvi v Efeze napíš: Toto hovorí ten, čo pevne drží vo svojej pravici sedem hviezd a chodí medzi siedmimi zlatými svietnikmi. - Zjavenie Jána 02:01

13. Ten, kto chodí medzi siedmimi zlatými svietnikmi je náš vnútorný Kristus, náš vnútorný Anjel.

14. Sedem zlatých svietnikov je sedem miech, ktoré vzájomne súvisia s našimi siedmimi telami.

15. V týchto siedmich miechach stúpa posvätný oheň.

16. Takže, každé z našich siedmich tiel má svoj vlastný zlatý svietnik, to znamená, že každé z nich má svoju miechu a svoj posvätný oheň.

17. Existuje sedem hadov: dve skupiny po troch, plus vznešená korunovácia siedmeho jazyku ohňa, ktorý nás spája s Jediným, so Zákonom, s Otcom.

18. Sedem hviezd, ktoré náš vnútorný Kristus zoviera v pravej ruke, je sedem čakier našej miechy.

19. Múládhára čakra sa nachádza pod kandou, čo je presným miestom, kde sa spájajú nádí sušumná, idá a pingalá.

20. Jedná sa o základnú alebo kostrčovú čakru. Táto čakra vyživuje všetky ostatné čakry so svojou sexuálnou energiou.

21. Kundaliní sa nachádza uzavretá v múládhára čakre. Z tejto čakry vychádzajú  štyri nádí podobné okvetným lístkom lotosu.

22. Sedem úrovní kozmického vedomia sa nachádza pod cirkvou Efezu.

23. Mantra tejto čakry je Bhur.

24. Mantry Dis, Das, Dos musia byť vokalizované predĺžením zvuku samohlások a písmena S.

25. Dis, Das, Dos sú mantry, ktoré, keď sa vokalizujú počas sexuálnej mágie, tak prebúdzajú kundaliní.

26. Poznám tvoje skutky, tvoju námahu a vytrvalosť, aj to, že nemôžeš zniesť zlých. Preskúšal si tých, čo hovoria o sebe, že sú apoštoli, ale nie sú, a zistil si, že sú luhári. - Zjavenie Jána 02:02

27. Koreň dobra a zla sa nachádza v cirkvi Efezu.

28. Existuje mnoho ľudí, ktorí hovoria, že sú apoštoli a nie sú, pretože sú smilníci.

29. Spomeň si teda, odkiaľ si padol, rob pokánie a konaj prvotné skutky; inak prídem za tebou a ak sa nebudeš kajať, pohnem tvoj svietnik z jeho miesta. - Zjavenie Jána 02:05

30. Keď človek ejakuluje semeno (dosiahne orgazmus), kundaliní potom klesne jeden alebo viac stavcov v súlade s veľkosťou chyby.

31. Preto, "Pohnem tvoj svietnik z jeho miesta, ak sa nebudeš kajať."

32. Znovu získanie sily stavcov, ktorú stratíme v jedinej ejakulácii je veľmi ťažké a zložité.

33. To je dôvod, prečo mi náš Pán Kristus povedal: "Učeník sa nesmie nechať padnúť, pretože učeník, ktorý sa nechá padnúť, musí veľmi ťažko bojovať, aby obnovil to, čo stratil."

34. Kto má uši, nech počúva, čo Duch hovorí cirkvám. Tomu, kto zvíťazí, dám jesť zo stromu života, ktorý je v Božom raji. - Zjavenie Jána 02:07

35. Existujú dva stromy: Strom vedy dobra a zla a Strom života.

36. Strom vedy dobra a zla je sexuálna sila.

37. Strom života je vnútorný Kristus každej ľudskej bytosti.

38. Strom vedy dobra a zla, musí byť transformovaný na obetovaného Baránka nebeského Jeruzalema.

39. To je možné iba vtedy, keď sa opijeme vôňou tohto zakázaného ovocia, ktoré je príjemné na pohľad a delikátne, o ktorom Boh povedal: Zo stromu poznania dobra a zla však nejedz! Lebo v deň, keď by si z neho jedol, istotne zomrieš. – kniha Genezis- 2:17

40. Vždy sa pred orgazmom musíme odtiahnuť od svojho manžela/ky, a tak sa vyhneme semennej ejakulácii. To je spôsob, akým sa čakra múládhára prebudí. To je spôsob, ako sa prebudí Déví-kundaliní.

41. To je spôsob, ako pretvoríme strom vedy dobra a zla na obetovaného Baránka.

42. Toto je spôsob, akým sa premeníme na žijúcich Kristov, a ako budeme jesť zo stromu života, ktorý je uprostred raja nášho Boha.

43. Múládhára čakra súvisí s tattvou prithví. Každý, kto úplne prebudí túto čakru a dosiahne hlbokú realizáciu, môže získať elixír večného života a zachovať si fyzické telo po milióny rokov.

44. Kundaliní nám umožňuje poznať minulosť, súčasnosť a budúcnosť.

45. V Indii existuje diabolský rád Kula bohyne Kálí. Toto je rád čiernej mágie.

Bohyňa Kálí stojí na tele Šivu (Ducha Svätého). "V Indii uctievajú pozitívny i negatívny, čierny aspekt Kálí Božskej Matky kundaliní." - Samael Aun Weor, Dokonalé manželstvo

46. Títo žalostní/é jogíni/jogínky smilnia. Ejakulujú semeno. Porušujú šieste prikázanie Božieho zákona. To je spôsob, ako negatívne prebudia svoju kundaliní.

47. Keď jogín/ka ejakuluje svoje semeno, potom kundaliní zostupuje jeden alebo viac stavcov v súlade s veľkosťou chyby.

48. Čierni mágovia ejakulujú semeno počas svojich praktík negatívnej sexuálnej mágie.

49. Ejakuláciou semennej tekutiny sa stratia milióny solárnych atómov. Tieto solárne atómy sú nahradené miliardami satanskými atómami, ktoré sú zozbierané z vnútorných atómových pekiel ľudskej bytosti. Tieto satanské atómy, sú po smilstve (po orgazme) zozbierané skrze peristaltické kŕčové pohyby pohlavných orgánov.

50. Satanské atómy majú v úmysle vystúpiť cez brahmanický kábel, no tri akášické dychy ich zrazia dolu do kostrče smerom k múládhára čakre.

51. Následne sa v múládhára čakre aktivuje určitý atóm. Tak kundaliní, namiesto toho, aby šla hore po brahmanádí, ide dole do atómových pekiel ľudskej bytosti a v astrálnom tele vytvorí chvost (orgán kundabuffer), s ktorým je vyobrazený satan.

52. Tri čisté akášické dychy, sú počas aktu sexuálnej mágie, posilnené ľudskou vôľou, a tak môžu byť pre nás požehnaním alebo prekliatím.

53. Ak jogín/ka ejakuluje svoje semeno, potom sa premenia na temné tantrické osobnosti lunárnej cesty.

54. Tieto tantrické osobnosti sú úplne oddelené od ich Purušu, to znamená, že sú úplne oddelené od ich Najvnútornejšieho alebo Džívátmana.

55. Každá osobnosť, ktorá je oddelená od svojho Najvnútornejšieho, sa prepadá do mesačných priepastí, a kúsok po kúsku sa v najstrašnejšom zúfalstve rozpadne. Toto je tá druhá smrť citovaná v knihe Zjavenia svätého Jána.

56. Ale keď sa jogín/ka pred dosiahnutím orgazmu od svojej/ho manželky/a odtiahne, potom sa solárne a lunárne atómy znásobia a vystúpia cez nádí idá a pingalá nahor do kalichu (mozgu).

57. Napokon sa solárne a lunárne atómy stretnú v kostrči. Potom tri čisté akášické dychy, ktoré zostupujú po posvätnej tyči (chrbtice) jogína/ky, prebudia Déví kundaliní, aby ju moli vyzdvihnúť po brahmanádí.

58. Bambusová trstina symbolizuje našu chrbticu.

59. Toto je teda spôsob, akým dochádza k okamihu, v ktorom sa Déví-kundaliní a Pán Šiva zjednotia, aby nás pretvorili na majstrov Veľkých záhad ohromného bieleho univerzálneho bratstva.

60. Preto žena* (Májá-Šakti) je dverami do raja. Milujme ju! Požehnaná žena (Májá-Šakti)!

* Šoraši púdžá, uctievanie ženy, musí byť vnímané ako Májá-Šakti (Kozmická žena, bohyňa).

Bhuvanéśvarí, najvyššia bohyňa, zdroj všetkého

Kapitola 6

Čakra svadhišthána

1. Kundaliní prechádza čakru po čakre.

2. Takto sa otvárajú rôzne stavy vedomia. Takto sadhaka preniká všetkými stavmi kozmického vedomia, až nakoniec získa prebudenie Absolútneho Vedomia.

3. V súlade s prebudením svojho najvyššieho vedomia, jogín/ka získava rôzne siddhi (magické schopnosti)

4. Vo vnútorných svetoch je slovo "čas," synonymom "ezoterických stupňov vedomia."

5. Existuje osemnásť zasvätení: Deväť zasvätení Malých záhad a deväť zasvätení Veľkých záhad.

6. Keď vo vnútorných svetoch povieme, že brat má desať rokov, tak jednoducho tvrdíme, že je zasvätencom prvého zasvätenia Malých záhad.

7. Keď povieme, že učeník má deväťdesiat rokov, tak hovoríme, že je zasvätencom deviateho zasvätenia Malých záhad.

8. Keď povieme, že brat má sto rokov, tak tvrdíme, že je v prvom zasvätení Veľkých záhad.

9. Roky viac ako 900 rokov sú Logoické roky.

10. Skúsenosť nás učí, že každý Majster, ktorý ešte nedosiahol základný koreň hierarchie, to znamená, že ešte nedosiahol deviateho zasvätenia Veľkých záhad, je veľmi slabý. Tento Majster zatiaľ nemá tak silnú a nepoddajnú morálnu štruktúru tých, ktorí už dosiahli Logoické roky.

11. Ak chceme získať právo vstúpiť do Absolútna, je nutné mať vek 300000 božských rokov.

12. Posledné rúcho, ktoré má Logos na sebe, je Hviezdny plášť, s ktorým získa právo vstúpiť do Absolútna.

13. Chronologický čas neexistuje, čo skutočne existuje, je ezoterický čas, pretože život je večný okamih.

14. Všetky mudry a bandhy sú pre novú éru Vodnára absolútne k ničomu.

15. Aký osoh majú mudry? Je dôležité premeniť sexuálnu energiu prostredníctvom lásky, poézie, hudby a vďaka nesebeckej službe tomuto úbohému trpiacemu ľudstvu.

16. No zaviesť striebornú trubičku s vodou do močovej trubice, ako navrhujú v jednej z mudier, len zničí pohlavné orgány, kde sa nachádza kľúč k vykúpeniu.

17. Jogín/ka môže žiť so svojím fyzickým telom po dobu miliónov rokov a pohybovať sa v čistej ákáše bez nutnosti rezania si spodnej šľachy jazyka, ako bohužiaľ učí khéčarí mudrá.

18. Čo je dôležité, je dosiahnuť elixír večného života a stať sa silným s praxou vnútornej meditácie.

19. Šedivé vlasy a vrásky miznú z jogína/ky bez nutnosti vykonávania zložitých pozícií, ako napríklad: stáť na ramenách, zdvíhanie nôh, pričom zadok máme podopretý rukami, ako je bohužiaľ uvedené v khéčarí mudrá.

20. Čo je dôležité na porazenie staroby a smrti, je byť čistý a cudný.

21. Skoro všetky mudry sú pre novú éru Vodnára nevyhovujúce. Pre prebudenie kundaliní nie je nutné, aby sme ju dusili tým, že po dlhú dobu budeme zadržovať dych. Krátke dýchanie počas pránájámy je dostačujúce.

22. Kundaliní sa prebúdza, keď milujeme svojho manžela/ku, a keď nasledujeme cestu najabsolútnejšej svätosti, keď milujeme všetky živé bytosti a keď sa obetujeme vo Veľkom diele Otca.

23. Čo človek potrebuje, je čestné jednanie, úprimné myšlienky a pocity, správne jednanie, čestné slovo a pocit.

24. Čo je dôležité je žiť život intenzívne, aby sme prebudili vedomie a dosiahli obrovského uvedomenia.

25. Aké využitie má stoj na hlave, ako učí urdva-padmásana?

26. Najlepšie je ak skoncujeme so svojimi morálnymi chybami a obetujeme sa pre toto ľudstvo, ktoré trpí v tomto "údolí sĺz."

27. Ja, Samael Aun Weor, planetárny Logos Marsu, hovorím svojim Arhatom: "Najlepšia vec, akú môžeme urobiť je milovať, pretože sila lásky nás dovedie k nevýslovnej radosti Absolútna, kde život búši voľný vo svojom pohybe."

28. Svadhišthána čakra je príbytok tattvy apas.

29. S touto čakrou úzko súvisí elementálny džin Varuna.

30. Farba tejto čakry svieti ohňom kundaliní.

31. Táto čakra má šesť nádherných okvetných lístkov.

32. Mantra tejto čakry je Bhuvar.

33. Jogín/ka ktorý/á medituje nad touto čakrou, sa nikdy nebude báť vody. Naučí sa veliť elementálnym bytostiam vody a získa okultné sily.

34. S prebudením tejto čakry, sa jogín/ka učí rozpoznať rôzne druhy astrálnych entít.

35. Jogín/ka si s prebudením tejto čakry podmaní smrť.

36. Táto čakra prebúdza prostatický plexus, ktorý je základom pre vykonávanie praktickej mágie.

37. V tejto čakre sa nachádza mimoriadne krásny polmesiac.

Umiestnenie čakry svadhišthána

38. Táto čakra ovláda obličky, brucho a hlavné orgány v spodnej časti brucha.

39. V knihe Zjavenia svätého Jána, táto čakra je známa ako cirkev Smyrna.

40. Poznám tvoje súženie aj tvoju chudobu - ale si bohatý -, i rúhanie tých, ktorí hovoria o sebe, že sú židmi, a nie sú, ale sú synagógou satana.

41. Neboj sa toho, čo máš trpieť. Hľa, diabol niektorých z vás má uvrhnúť do väzenia, aby ste boli skúšaní; a budete desať dní v súžení. Buď verný až do smrti a dám ti veniec života.

42. Kto má uši, nech počúva, čo Duch hovorí cirkvám. Kto zvíťazí, tomu druhá smrť neublíži. – Zjavenie Jána 2:9-11

43. Druhá smrť je pre smilníkov. Tantrické osobnosti, ktoré nasledujú mesačnú cestu, sa oddelia od svojho Najvnútornejšieho alebo Purušu a ponoria sa do podzemných oblastí, kde sa krôčik po krôčiku rozpadnú.

44. Rád Kula temnej bohyne Kálí, pochádza z Atlantídy a odtiaľ sa dostal do Indie. Toto je rád čiernej mágie.

45. V tomto ráde existujú dva druhy mágov: tí, ktorí nenávidia sex a tí, ktorí počas svojich rituálov negatívnej sexuálnej mágie, praktizujú mystickú ejakuláciu. Niektorí z týchto temných prívržencov priniesli túto negatívnu tantru na Západ.

46. Tí, čo nenávidia sexuálnu silu, nenávidia Veľký dych, pretože Veľký dych je rovnaká sexuálna sila. Veľký dych je kristická sexuálna sila a tí, ktorí nenávidia túto silu, nenávidia Krista. Preto sa vlastne dávajú na cestu čiernej mágie.

47. Naši učeníci sú pokúšaní a desať dní musia trpieť v súžení. Človek musí trpieť, aby si v sebe uvedomil desať sefirotov.

48. Jedná sa o desať sefirotov kabaly. Každý, kto si chce uvedomiť desať sefirotov a premeniť svoje pravé Ja na Krista, musí byť verný smrti. Tak, "dám ti korunu života." Vnútorný Kristus je neustály Večný dych, ktorý prebýva vnútri nás.

Desať sefirotov kabaly, strom života

Kapitola 7

Čakra manipúra

1. Manipúra je tretia čakra našej miechy.

2. Táto čakra spočíva v nabhi sthāna (oblasť pupku).

Umiestnenie čakry manipúra

3. Pri prebudení tejto čakry sa aktivujú pečeňové a slezinné plexy (pletence).

4. Z tejto čakry vychádza desať nádí jogy.

5. Farba tejto čakry je ako žiarivý oheň.

6. S touto nádhernou čakrou je úzko spojená tattva tédžas.

7. Božstvo, ktoré vládne tejto čakre je Višnu. Bohyňa Lakšmí je tiež úzko spojená s týmto nádherným lotosom.

8. Mantra Ram prebúdza túto nádhernú čakru. Zvuk každého písmena musí byť predĺžený takto: rrrrrrrrrraaaaaaaammmmmmmm.

9. Naši učeníci môžu vyvolať Boha Agni, aby im pomohol prebudiť túto nádhernú čakru.

10. Boh Agni má vzhľad novonarodeného dieťaťa, a keď sa prezentuje oblečený vo formálnom odeve, tak nosí nádherne zdobenú krištáľovú tuniku.

11. Vtedy vidíme tvár tohto impozantného bytia ako nevýslovný blesk.

12. Aura Boha Agni produkuje svetlo a hudbu.

13. Agni, Boh ohňa, obnovuje ohnivé sily v každom z našich siedmich tiel.

14. Mantra Swa! sa vyslovuje takto: Suuuuuuuuuaaaaaaaaaaaaaa... sua!

15. Jogín/ka, ktorý sa naučí nad touto čakrou meditovať, dosiahne pātāla-siddhi. Získa ohromné okultné sily a bude bez akéhokoľvek druhu choroby.

16. Táto čakra je telepatické centrum alebo emocionálny mozog.

17. Mentálne vlny ľudí, ktorí na nás myslia, dorazia do solárneho plexu; potom tie vlny prechádzajú do nášho mozgu.

18. Preto, solárny plexus je náš snímač.

19. Naša epifýza je náš vysielač.

20. Táto čakra zbiera slnečné sily a vyživuje s nimi všetky ostatné plexy.

21. Jogín/ka, ktorý/a prebudí túto čakru, získa schopnosť telepatie.

22. Jogín/ka, ktorý/a prebudí túto čakru, sa nikdy nebude báť ohňa a bude môcť zostať nažive v plameňoch.

23. Skutočne, zloženie našej chrbtice je úžasné.

24. Stavce sú umiestnené jeden nad druhým, tvoriac veľmi krásny stĺp, ktorý slúži ako podpera nielen pre našu lebku, ale pre celý náš úžasný organizmus.

25. Naša chrbtica je úžasný klavichord, na ktorý sa musíme naučiť hrať, aby sme vyprodukovali všetky podmanivé melódie zverokruhu.

26. Medzi každým párom stavcov existujú úžasné medzery, ktorými prechádzajú miechové nervy. Tieto miechové nervy vychádzajú z našej miechy, aby sa spojili s každou jednou úžasnou čakrou veľkého sympatického nervového systému.

27. Jogín/ka si musí zachovať pružnosť chrbtice.

Cvičenie

28. Vzpriamený postoj, ruky v bok a krúživé pohyby trupom sprava doľava okolo pása, takto si jogín/ka zachová elasticitu chrbtice.

29. Solárny plexus je sídlom satana (nižšieho astrálneho lunárneho tela).

30. Zjavenie svätého Jána nás takto varuje:

Viem, kde bývaš; tam, kde je trón satana. No pridŕžaš sa môjho mena a nezaprel si vieru vo mňa ani v dňoch Antipasa, môjho verného svedka; ktorého zabili u vás, kde býva satan.

Mám však niečo proti tebe: že máš tam takých, čo sa pridŕžajú Balaamovho učenia, ktorý učil Balaka dávať pohoršenie synom Izraela, jesť mäso obetované modlám a smilniť.

Tak aj ty máš takých, čo sa pridŕžajú učenia nikolaitov.

Preto rob pokánie. Ak nie, prídem na teba čoskoro a budem s nimi bojovať mečom svojich úst.

Kto má uši, nech počúva, čo Duch hovorí cirkvám: Tomu, kto zvíťazí, dám zo skrytej manny a dám mu biely kamienok a na kamienku napísané nové meno, ktoré nepozná nik, iba ten, kto ho dostane. - Zjavenie Jána 2:13 -17

31. Lunárne telo alebo nižšie astrálne telo – ktoré sa v kresťanstve nazýva Satan - je spojené so solárnym plexom.

32. Teraz naši učeníci pochopia, odkiaľ prichádzajú túžby prejedania sa a konzumácie alkoholu.

33. Teraz naši bratia pochopia, kde sa rodí túžba po smilstve a obžerstve.

34. Lunárne telo je pozostatok z našej zvieracej minulosti.

35. Rodové dedičstvo zo živočíšnej ríše je zachované ako naše nižšie vášne lunárneho tela.

36. Keď sme boli zvierací elementálovia, naše astrálne lunárne (protoplazmatické) telo nebolo ešte rozdelené.

37. No, keď sme prvýkrát vstúpili do ľudského kráľovstva, toto lunárne astrálne telo sa rozdelilo do dvoch častí, jedna vyššia, tu sa nachádza myseľ (nižšia manas), hociktorý jogín/ka sa s touto časťou pohybuje vedome počas spánku, a druhá, nižšia, ktorá sa v ezoterickom kresťanstve nazýva Satan. Toto je nižšie lunárne astrálne telo (Kama-Rupa).

38. Toto lunárne telo je obrovské a u perverzných osobností deformované.

39. Teraz naši bratia a sestry pochopia, prečo náš Pán Kristus povedal:

Ak sa neobrátite a nebudete ako deti, nikdy nevojdete do nebeského kráľovstva. - Matúš 18:3

40. Satan sa živí našimi chúťkami a vášňami. No keď odstránime zdroje jeho výživy, tak sa zmenší a stane sa krásnym.

41. Drahí bratia, toto je spôsob, ako jeme skrytú mannu, chlieb múdrosti.

42. Drahí učeníci, toto je spôsob, ako získame základný kameň chrámu živého Boha.

43. Tento základný kameň je náš žiarivý Drak múdrosti, náš vnútorný Kristus, ktorý je v nás Dychom Centrálneho Slnka.

44. Toto je malý biely kameň, na ktorom je napísané naše sväté meno.

45. Čiňte pokánie, drahí bratia a skoncujte so všetkými chybami.

46. Ó, bratia mojej Duše, snažte sa žiť život svätosťou, aby ste nespadli do mesačných priepastí (avitči).

47. Perverzné osobnosti sú odtrhnuté od Monada a ponoria sa do mesačných priepastí ôsmej sféry.

Kapitola 8

Čakra anáhata

1. Táto čakra má úplnú kontrolu nad srdcovým plexom.

2. Jej farba je ako živý oheň.

3. Vskutku, šesťhranný priestor čierny ako uhoľ existuje vnútri tejto úžasnej čakre.

4. Táto čakra je úzko spojená s tattvou váju.

5. Božstvo, ktoré vládne a riadi túto čakru je Iša, spolu s Dévatá Kakini.

Umiestnenie čakry anáhata

6. Bana Linga úzko súvisí s anáhata čakrou.

7. Svayambhū Linga je úzko spojená s múládhára čakrou.

8. Anahata zvuk alebo zvuk Shabda Brahman, zaznieva v tejto nádhernej čakre nádí sušumná.

9. Tento nádherný zvuk je zvuk fohat.

10. Zvuk fohatu je "S," ktorý sa vokalizuje takto: SSSSSSSSSSSSS... ako sladké a príjemné pískanie.

11. Jogín/ka, ktorý/a sa naučí meditovať nad touto čakrou, sa stane absolútnym pánom tattvy váju a kedykoľvek bude môcť rozohnať hurikány a veliť vetrom.

12. Niektorí jogíni tvrdia, že len tým, že človek bude meditovať nad touto čakrou, sa môže vznášať vo vzduchu a preniknúť do tela inej osoby.

13. Nepochybne, vznášať sa vo vzduchu a preniknúť do tela inej osoby, je veľmi jednoduché. Toto môže dokázať ktokoľvek, aj keď je v týchto štúdiách len začiatočník.

14. Vznášať sa vo vzduchu je rovnako jednoduché ako pitie vody.

15. Tajomstvo je veľmi jednoduché: stačí ak sa učeník naučí, ako so svojim fyzickým telom preniknúť do astrálnej roviny.

Cvičenie

16. Učeníci musia zľahka podriemkavať, potom veľmi zľahka musia vstať z postele, ako keby boli námesační, to znamená, udržať si ospalý stav ako veľmi vzácny poklad.

17. Týmto spôsobom, kedy učeník kráča ako námesačný, plný viery vyskočí do vzduchu s úmyslom vznášania sa.

18. Ak sa učeník vznáša vo vzduchu, je to preto, že jeho fyzické telo preniklo do astrálnej roviny. To znamená, že učeník môže cestovať naprieč priestorom a pristáť na akomkoľvek mieste na Zemi.

19. To je spôsob, ako môžeme letieť s fyzickým telom v astrálnej rovine.

20. Kým je fyzické telo v astrálnej rovine, podlieha zákonom astrálnej roviny, ale bez straty svojich fyziologických vlastností.

21. Preto, vznášať sa vo vzduchu s fyzickým telom môže byť vykonané kýmkoľvek. Čo je dôležité, je mať vieru, húževnatosť a veľa trpezlivosti.

22. Ohne srdca ovládajú ohne chrbtice.

23. Ohne srdca ovládajú výstup kundaliní.

24. Výstup kundaliní závisí na zásluhách nášho srdca.

25. Získať výhodu iba jedného stavca v chrbtici, si vyžaduje mnoho skúšok a hrozných očisťovaní, ktorým sa jogín musí podriadiť.

26. Pokrok, rozvoj a vývoj kundaliní je veľmi pomalý a náročný.

27. S jedinou semennou ejakuláciou, kundaliní zostupuje jeden alebo viac stavcov v súlade s rozsahom chyby.

28. Znovu získanie síl týchto stavcov je hrozne ťažké.

29. Hady fyzického a vitálneho tela dosiahnu len úroveň obočia, ale hady astrálneho, mentálneho, príčinného, vedomého/budhického a átmického tela, nepochybne zostúpia z úrovne obočia do srdca.

30. Vedľajší nerv vedie z miechy do srdca. Prostredníctvom tohto vedľajšieho nervu prechádza našich päť vyšších hadov z čelnej oblasti obočia do srdca.

31. Tento jemný vedľajší nerv našej miechy ovláda vedľajšie svaly srdca a má sedem svätých komôr.

32. V srdci existuje sedem svätých centier. Každý z našich siedmich hadov je úzko spojený s komorou srdca.

33. Naši učeníci musia mať systém očisťovania a posvätenia. Srdce je sídlom nášho Najvnútornejšieho.

34. Učeníci si musia vytvoriť zoznam všetkých svojich chýb. Potom ich musia začať riadne a metodicky meniť.

35. Učeník by mohol venovať dva mesiace na zmenu každej chyby.

36. Lovec, ktorý chce chytiť desať králikov naraz, nechytí ani jedného.

37. Pre rozvoj, pokrok a vývoj kundaliní, je nevyhnutné dosiahnuť najabsolútnejšiu svätosť a najohromnejšiu cudnosť.

38. Celibátni (slobodní) ľudia by mali svoju sexuálnu energiu transmutovať pomocou pránájámy.

39. Ženatí ľudia (muž a žena), nemusia nutne praktizovať dychové cvičenia, keďže pránájáma je zhustená v sexuálnej mágii.

40. Sexuálnu mágiu je možné praktizovať len medzi mužom a ženou v legitímne zriadených domoch.

41. Každý, kto praktizuje sexuálnu mágiu s rôznymi osobami je cudzoložník a smilník.

42. V zjavení svätého Jána sa táto čakra nazýva tyatirská cirkev.

43. Poznám tvoje skutky, tvoju lásku, vieru, službu a vytrvalosť (potrebné cnosti, ktoré musí mať, aby sme mohli otvoriť srdcovú čakru) aj tvoje posledné skutky hojnejšie než prvé.

44. Ale mám proti tebe, že trpíš ženu Jezabel (smilstvo), ktorá hovorí, že je prorokyňa, a učí a zvádza mojich služobníkov, aby smilnili a jedli mäso obetované modlám (teórie, intelektualizmus, čo znamená akékoľvek typy jedál obetované modlám).

A dal som jej čas, aby robila pokánie; ale nechce sa kajať zo svojho smilstva.

Hľa, vrhnem ju na lôžko bolestí a tých, čo s ňou cudzoložia, do veľkého súženia, ak nebudú robiť pokánie z jej skutkov.

Jej deti pobijem smrťou a všetky cirkvi spoznajú, že ja skúmam vnútro (obličky) i srdce, a každému z vás odplatím podľa vašich skutkov. – Zjavenie Jána 2:19-23

45. Nad obličkami sa nachádzajú dva plexy, ktoré u cudných ľudí vyžarujú modrú a bielu farbu a u smilníkov krvavo červenú farbu.

46. Náš vnútorný Kristus hľadá obličky a srdce a každému z nás odpláca, čo si zaslúžime.

47. Kto zvíťazí a až do konca zachová moje skutky (alebo prikázania), dám mu moc nad národmi

ako som ju aj ja dostal od svojho Otca, a dám mu rannú hviezdu. – Zjavenie Jána 2:26, 28

Kapitola 9

Čakra višúddha

1. Čakra višúddha našej miechy sa nachádza v spodnej časti nášho tvorivého hrtana.

2. Táto nádherná čakra je úzko spojená s tattvou akáše (éterický element).

3. Farba tejto čakry je intenzívne modrá.

4. Hrtanová čakra patrí k tattve manas.

5. Božské božstvo, ktoré chráni túto nádhernú čakru je Sadašiva.

6. Táto nádherná čakra má šestnásť nádherných lístkov.

7. Vskutku, stred tejto čakry vyzerá ako mesiac v splne.

Umiestnenie čakry višúddha

8. Jogíni z Indie tvrdia, že meditáciou nad touto čakrou, je možné udržať pri živote fyzické telo i počas pralaja (kozmické noci).

9. Každý, kto sa naučí meditovať nad touto čakrou, môže vedieť najvyššie ezoterické znalosti všetkých posvätných kníh, vrátane Véd.

10. Jogín/ka, ktorý/á sa naučí meditovať nad touto čakrou, dosiahne vysokého stavu trikala jnani – to znamená, ten, kto je schopný poznať minulosť, prítomnosť a budúcnosť.

11. Mantra tattvy akáše je Han. Nepochybne, jogín musí spievať túto mantru pri meditácii nad touto úžasnou čakrou.

12. Anjelovi sardskej cirkvi napíš: Toto hovorí Ten, čo má sedem Božích duchov a sedem hviezd: Poznám tvoje skutky; že máš meno, akoby si žil, ale si mŕtvy.

13. Bdej a posilňuj, čo ešte ostalo, a už malo zomrieť. Lebo tvoje skutky nenachádzam dokonalé pred mojím Bohom.

14. Preto si spomeň, ako si prijal a počul, zachovávaj to a rob pokánie. Lebo ak nebudeš bdieť, prídem ako zlodej, a ani nezvieš v ktorú hodinu prídem na teba.

15. Ale máš v Sardách zopár ľudí ktorí si nepoškvrnili odev. Tí budú so mnou chodiť v bielom, lebo sú toho hodni.

16. Kto zvíťazí, ten takto bude oblečený do bieleho rúcha a jeho meno nevymažem z knihy života, ale vyznám jeho meno pred svojím Otcom a pred jeho anjelmi.

17. Kto má uši, nech počúva, čo Duch hovorí cirkvám. - Zjavenie Jána 3:1-6

18. Táto čakra Sardskej cirkvi patrí zmyslu okultného-počutia alebo jasnopočuteľnosti.

19. Mentálne telo je úzko spojené s cirkvou Sárd.

20. Ja, Samael Aun Weor, planetárny Logos Marsu, som po mnohých mahámanvantár nepretržitého vývoja a pokroku, došiel k záveru, že jedinečná, zásadná vec v živote, je svätosť.

21. Magické sily sú kvety Duše, ktoré rozkvitajú, keď kráčame cestou svätosti.

22. Pre jeden krok, ktorý urobíme v rozvoji čakier, musíme urobiť tisíc krokov v svätosti.

23. Svoju záhradu pripravíme s ezoterickými cvičeniami, aby naše úžasné čakry mohli kvitnúť s vôňou svätosti.

24. Jogín/ka musí zalievať svoju záhradu denne tým, že skoncuje so všetkými svojimi morálnymi chybami.

25. Každý z okvetných lístkov našich lotosových kvetov predstavuje určité cnosti. Bez týchto cností, sa lotosové kvety nemôžu otvoriť, aby prijali slnko pravdy.

26. Nebažte po magických schopnostiach, pretože sa prepadnete do mesačných priepastí.

27. Pre tých, ktorí nechcú kráčať cestou svätosti, je lepšie ak od tohto učenia upustia, pred tým, než bude pre nich príliš neskoro.

28. Višúddha čakra súvisí s tvorivým slovom.

29. Niekedy hovoriť, je zločin a niekedy mlčať je tiež zločin.

30. Tak ako existuje delikventné ticho, rovnako tak existujú slová hanby.

31. Najťažšia vec v živote, je naučiť sa ovládať svoj jazyk.

Kapitola 10

Čakra adžňá

1. Táto čakra sa spája so svojim nádherným centrom, ktoré sa nachádza medzi obočím.

2. Majster, ktorý riadi toto centrum je Paramašiva.

3. Mantra, ktorá túto čakru rozvibruje je Om: Oooooooommmmmmmmm.

4. Táto čakra má dva lístky.

Umiestnenie čakry adžňá

5. Táto nádherná čakra má veľmi čistú bielu farbu. Tejto čakre zodpovedá kavernózny plexus.

6. Jogíni z Indie vravia, že meditáciou nad touto čakrou je možné zničiť karmu minulých životov.

7. Ja, Samael, Logos Marsu, vravím, že nikto sa nemôže vysmievať zákonu.

8. Najlepšie, čo môžeme urobiť, je naučiť sa, ako zvládnuť svoje rokovania.

9. Každý, kto má kapitál, môže zaplatiť svoje dlhy a viesť si dobre vo svojich rokovaniach.

10. Robte dobré skutky, aby ste mohli zaplatiť svoje dlhy.

11. Proti Levovi Zákona sa bojuje s váhami.

12. Ak je nižší zákon prevýšený vyšším zákonom, vyšší zákon zmije preč nižší zákon.

13. Jogín/ka sa musí naučiť, ako cestovať v astrálnom tele, aby mohol/a navštíviť chrám Anubisa a jeho 42 sudcov.

14. V chráme pánov karmy si môžeme vybaviť naše rokovania (karmické dlhy).

15. Pánov karmy môžeme tiež požiadať o úver, ale každý úver musí byť zaplatený tým, že budeme pracovať vo Veľkom diele Otca alebo budeme nevysloviteľne trpieť.

16. Čakra adžňá je čakra jasnozrivosti alebo nadprirodzeného zraku.

17. Plexus tejto čakry je lotosový kvet, ktorý klíči z hypofýzy. Táto žľaza je poslíčkom alebo nositeľom svetla epifýzy, kde sa nachádza koruna svätých, lotos jedného tisíca okvetných lístkov, oko Dangma, oko intuície.

Umiestnenie hypofýzy

18. Jasnovidecká jasnozrivosť sama o sebe, bez vývoja koronárnej čakry, by mohla viesť jogína/ku na scestie do vážnych chýb.

19. V astrálnej a mentálnej rovine existujú miliardy čiernych mágov, ktorí sa maskujú ako svätí alebo majstri bielej lóže, aby oklamali učeníkov alebo aby im diktovali falošné proroctvá.

20. Jediný spôsob, ako sa vyhnúť týmto možným chybám, je prebudenie intuície, ktorého božské diamantové oko je lotos jedného tisíca lístkov, ktorý budeme študovať v nasledujúcej kapitole.

21. Jogín/ka, ktorý/a sa chce projektovať v astrálnom tele, musí využiť tohto prechodného stavu, ktorý existuje medzi bdením a spánkom.

22. Jogín/ka musí v samotnom okamihu zaspávania vstať z postele, vyjsť von zo svojej izby a vydať sa smerom k palácu pánov karmy, za účelom dohodnutia si svojich rokovaní. Môžu ísť do akéhokoľvek chrámu mystérií.

23. Tento predchádzajúci postup musí byť zrealizovaný do praxe, tu sa nejedná iba o duševné cvičenie.

24. Jogín/ka musí vstať z postele v okamihoch kedy upadá do spánku, rovnako ako to robia námesační ľudia.

25. Víťazstvo je dosiahnuté s trpezlivosťou a vytrvalosťou.

26. V predchádzajúcich kapitolách sme sa učili mantry a cvičenia pre čakry chrbtice.

27. Avšak nesmieme zabúdať, že plexy majú tiež svoje mantry.

28. Mocná egyptská mantra Fe Uin Dagj rozvibruje všetky plexy . Čo je dôležité, je predĺžiť zvuk samohlások.

29. Samohlásky I, E, O, U, A, sú usporiadané v nasledujúcom poradí:

I: čelný plexus

E: hrtanový plexus

O: srdcový plexus

U: solárny plexus

A: pľúcny plexus

30. Môžeme prebudiť všetky naše okultné sily tým, že budeme nad každou touto samohláskou meditovať, pričom sa budeme snažiť poslať zvuk z miesta medzi obočím, dole do krku, a potom do srdca, solárneho plexu, nôh, a nakoniec k chodidlám.

31. Každý, kto sa naučí, ako meditovať nad čakrou adžňá , získa osem hlavných siddhi a tridsať dva vedľajších.

32. Toto je cirkev Filadelfia.

Poznám tvoje skutky. Hľa, otvoril som pred tebou dvere, ktoré nikto nemôže zavrieť. Lebo hoci máš málo síl, zachoval si moje slovo a nezaprel si moje meno.

33. Hľa, dávam niektorých zo synagógy satana, čo hovoria o sebe, že sú Židia, no nie sú, ale luhajú – spôsobím, že prídu, poklonia sa až k tvojim nohám a spoznajú, že som si ťa zamiloval.

34. Pretože si zachoval moje slovo o vytrvalosti, aj ja ťa ochránim pred hodinou skúšky, ktorá príde na celý svet preveriť obyvateľov zeme. - Zjavenie Jána 03:8-10

35. V mentálnej a astrálnej rovine sme pokúšaní miliardami démonov. Mnoho z týchto démonov sa vydáva za svätcov a majstrov, aby nás zviedli a oklamali.

36. Jasnovidecká jasnozrivosť je pred vami ako otvorené dvere, no je pre vás nevyhnutné získať silu a dodržovať Božie slovo, aby ste nepodľahli pokušeniu.

37. Pretože si zachoval moje slovo o vytrvalosti, aj ja ťa ochránim pred hodinou skúšky, ktorá príde na celý svet preveriť obyvateľov zeme. - Zjavenie Jána 03:10

38. V mentálnej rovine existujú čierni mágovia, ktorí nám veľmi prefíkane radia, aby sme ejakulovali semennú tekutinu.

39. Títo čierni mágovia sa vydávajú za svätcov, pričom nádherne rozprávajú o láske a svätosti.

40. Prídem čoskoro. Drž sa toho, čo máš, aby ti nik nevzal veniec. (korunu)! – Zjavenie Jána 03:11

41. Tieto temné entity radia študentovi, aby ejakuloval semennú tekutinu, aby zostúpila dole, a takto mu zoberú veniec (korunu).

42. Toho, kto zvíťazí, urobím stĺpom v chráme svojho Boha a už viac nevyjde von. A napíšem naň meno svojho Boha a meno mesta svojho Boha, nového Jeruzalema, ktorý zostupuje z neba od môjho Otca, aj svoje nové meno.

43. Kto má uši, nech počúva, čo Duch hovorí cirkvám. – Zjavenie Jána 3:12-13

Kapitola 11

Čakra sahasrára

1. Čakra sahasrára je koruna svätých. Je to príbytok pána Šivu a zodpovedá epifýze.

2. Korunu svätých získame, keď Déví kundaliní dosiahne tejto čakry.

3. Koruna svätých má dvanásť hviezd.

4. Týchto dvanásť hviezd je dvanásť schopností v pravej ľudskej bytosti.

5. V mozgu existuje dvadsaťštyri anjelských atómov. Tieto atómy predstavujú dvadsaťštyri starších zverokruhu.

6. Týchto dvadsaťštyri atómových staršín nášho mozgu horlivo svieti, keď Déví kundaliní otvorí túto nádherný čakru.

7. Toto centrum má tisíc lístkov. Toto je Laodicejská cirkev.

Umiestnenie čakry sahasrára

8. Zjavenie svätého Jána nás varuje:

Poznám tvoje skutky, že nie si ani studený ani horúci. Kiež by si bol studený alebo horúci!

Takto, že si vlažný, ani horúci ani studený, už-už ťa vypľúvam z úst. - Zjavenie Jána 3:15-16

9. Vskutku, vlažné duše sú vyhostené z chrámu múdrosti.

10. Táto múdrosť je pre horlivé duše.

11. Dvadsaťštyri atómových starcov predstavuje celú múdrosť dvadsiatich štyroch starcov zverokruhu.

12. Dvadsaťštyri zvieratníkových starcov oblečených v bielom rúchu sedí na tróne nášho mozgu.

13. Atóm Otca sa nachádza v koreni nosa.

14. Toto je atóm vôle.

15. Ovládaním zvieracích impulzov pomocou vôle, stúpa sedem hadov našich sedem tiel.

16. Atóm Syna sa nachádza v hypofýze, ktorého exponent je Atóm Nús (Syn človeka), v srdci.

17. Atómový Anjel Ducha Svätého svieti v čakre sahasrára, v epifýze.

18. Atóm Otca ovláda pravý magnetický gangliový povrazec, pingalá.

19. Atóm Syna vládne kanálu sušumná.

20. Atóm Ducha Svätého spravuje ľavý povrazec, idá.

21. To je dôvod, prečo atóm Ducha Svätého je úzko spojený s našou sexuálnou energiou a s lúčmi Mesiaca, ktoré súvisia s ľudskou reprodukciou.

22. Hľa, stojím pri dverách a klopem. Kto počúvne môj hlas a otvorí dvere, k tomu vojdem a budem s ním večerať a on so mnou. - Zjavenie Jána 3:20

23. To je svadobná hostina Baránka s dušou.

24. Keď sme vyzdvihli sedem hadov ohňa na palicu, On stojí pri dverách a klope.

25. Potom vstúpi do svojho chrámu.

26. Potom s nami večeria a my s ním.

27. Toho, kto zvíťazí, posadím vedľa seba na mojom tróne, ako som aj ja zvíťazil a zasadol som s mojím Otcom na jeho tróne. – Zjavenie Jána: 03:21

28. Toto je veľká Betlehemská udalosť. Toto je Narodenie Pána v srdci.

29. Toto je zostup Krista do atómových pekiel ľudskej bytosti.

30. Potom sa na nebi ukázalo veľké znamenie: Žena odetá slnkom, pod jej nohami mesiac a na jej hlave veniec z dvanástich hviezd. - Zjavenie Jána 12:01

31. Táto žena, odetá slnkom, je kristifikovaná duša.

32. Bola ťarchavá a kričala v bolestiach, lebo mala rodiť. - Zjavenie Jána 12: 2

33. I porodila syna, chlapca, ktorý má železným žezlom panovať nad všetkými národmi. A jej dieťa bolo uchvátené k Bohu a k jeho trónu. - Zjavenie Jána 12:05

34. Tento syn je náš vnútorný Kristus vo vývoji, ktorý sa v nás napokon narodí a premení nás na Kristov.

35. Keď Ježiš prijal krst v Jordáne, Ján mu povedal: "Ježišu, získal si Krista. Teraz si Kristom."

36. 144000 anjelských atómov existuje v našom mozgu. Tieto anjelské atómy riadia všetky atómy v našom organizme.

37. Hypofýza alebo šiesty zmysel, je poslíček, posol svetla z epifýzy, kde sa nachádza koruna svätých.

38. Vnútorná koncentrácia je dôležitejšia ako jasnovidectvo.

39. Jasnovidectvo je užitočné vo všetkých rovinách vedomia.

40. Avšak, v nižších rovinách temné entity môžu viesť jasnovidca na scestie.

41. Démoni sa prestrojujú za anjelov.

42. Každý, kto radí semennú ejakuláciu, je čierny mág.

43. Diamantové oko (epifýza) otvoríme pomocou vnútornej koncentrácie, a tak vstúpime do vyšších svetov ohňa, kde vládne pravda.

44. Jasnovidec, ktorý neprebudí svoju intuíciu, sa môže stať ohováračom svojho suseda alebo i vrahom.

45. Intuícia nám umožňuje poznať vnútornú realitu všetkých obrazov, ktoré plávajú v astrálnom svetle. Intuitívny jasnovidec je vševediaci.

46. Jasnovidec bez intuície je ako loď bez kompasu alebo loď bez kormidla. Intuitívny jasnovidec je mocný.

47. Každá zo siedmich čakier chrbtice je riadená atómovým anjelom.

48. I videl som zostupovať z neba iného mocného anjela, zahaleného do oblaku a s dúhou na hlave. Jeho tvár bola ako slnko, jeho nohy ako ohnivé stĺpy. - Zjavenie Jána 10:01

49. Tento mocný anjel je náš Najvnútornejší, korunovaný nebeskou dúhou, čakrou sahasrára epifýzy, ktorého nádhera je náramne božská.

50. a zvolal mohutným hlasom, ako keď reve lev. A keď zvolal, sedem hromov prehovorilo svojím hlasom. - Zjavenie Jána 10:03

51. Týchto sedem hromov je sedem nôt Strateného Slova, ktoré sa ozýva v siedmich cirkvách našej miechy.

52. Každý zo siedmich anjelov siedmich cirkví hrá na svoju trúbku. Zatrúbia svoju hlavnú notu, ako posvätný oheň Déví kundaliní stúpa po brahmanádí nášho kanálika sušumny.

53. Ale v dňoch hlasu siedmeho anjela, keď začne trúbiť poľnica, zavŕši sa Božie tajomstvo, ako zvestoval svojim služobníkom prorokom. - Zjavenie Jána 10:07

54. Mantra Aum slúži na otvorenie čakier veľkého sympatického nervového systému.

55. Auim na kavernóznych plexov hypofýzy, centrum jasnovidectva.

56. Auem na plexus štítnej žľazy, centrum jasnopočuteľnosti.

57. Auom na srdce, centrum intuície.

58. Aum na solárny plexus, oblasť nadbrušia, telepatické centrum.

59. Auam na čakru pľúc, ktorá nám umožňuje spomenúť si na naše minulé životy.

60. Aum je pred-tatvická mantra, ktorá nám umožňuje prebudiť naše tatvické sily. Spieva sa otvorením úst samohláskou A, zaokrúhlením samohlásky U a uzatvorením s M.

Rovnaký systém použite pre všetky ostatné mantry: Auim, Auem, Auom, Aum, Auam.

Kapitola 12

Sedem pečatí

1. Keď sformujeme nášho vnútorného Krista, On potom cez epifýzu vstúpi do všetkých našich vozidiel/tiel.

2. Vnútorný Kristus má tvar malého dieťaťa. Vychádza z vnútra svojho éterického lona, aby cez epifýzu vstúpil do nášho fyzického tela.

3. Toto je zostup Krista do atómových pekiel ľudskej bytosti.

4. Toto je Zrodenie Pána v srdci.

5. To je spôsob, ako sa premeníme na Kristov.

6. Príroda nerobí skoky, čo je dôvod, prečo sa v nás náš vnútorný Kristus narodí ako malé dieťa.

Krišna, hinduistický symbol Krista, v lone božskej Matky kundaliní

7. Traja mudrci (Malachim) mu skladajú úctu a prinášajú mu zlato, kadidlo a myrhu.

8. Títo traja králi (mudrci) sú Najvnútornejší, Božská duša a Ľudská duša (Átman-Buddi-Manas).

9. Betlehemská hviezda je Centrálne Slnko. Je to veľký univerzálny Dych života.

10. Náš vnútorný Kristus je len jedna častica z tohto duchovného centrálneho Slnka.

11. Celý vesmír Pleromy, celá myseľ Boha, sa odráža v našom vnútornom Kristovi.

12. Náš vnútorný Kristus je Slovo.

13. Udalosťou Betlehemu sa Slovo stáva v našom srdci telom.

14. Musíme jasne rozlišovať medzi siedmimi cirkvami a siedmimi pečaťami uvedených v Zjavení.

15. Sedem cirkví sa týka siedmich čakier našej chrbtice.

16. Sedem pečatí je sedem bielych duchovných hadov nášho vnútorného Krista.

17. Týchto sedem hadov je duchovnou časťou siedmich stĺpcov ohňa Déví kundaliní.

18. Sedem hadov nášho vnútorného Krista už nie je viacej ohnivých, ale skôr siahajú za hranice ohňa, a to aj napriek tomu, že sú príčinou ohňa.

19. Toto je sedem pečatí zo Zjavenia svätého Jána.

20. Týchto sedem pečatí môže byť otvorených iba Baránkom, našim vnútorným Kristom.

21. I videl som v pravici Sediaceho na tróne knihu popísanú znútra i zvonka a zapečatenú siedmimi pečaťami.

22. A videl som mocného anjela, ktorý ohlasoval mohutným hlasom: "Kto je hoden otvoriť knihu a rozlomiť jej pečate?"

23. Ale nik na nebi ani na zemi ani pod zemou nemohol otvoriť knihu a nazrieť do nej. – Zjavenie Jána 5:1-3

24. Tá kniha, ktorá sa tam spomína, je ľudská bytosť a sedem pečatí, je sedem duchovných hadov nášho Vnútorného Krista.

25. Tieto hady dokáže vyzdvihnúť iba Baránok.

26. A videl som, ako Baránok otvoril jednu zo siedmich pečatí, a počul som jednu zo štyroch bytostí volať akoby hromovým hlasom: "Poď!" - Zjavenie Jána 06:01

27. Biely kôň sa zobrazí ako symbol fyzického tela, keď Baránok otvorí prvú pečať.

28. Červený kôň sa zobrazí ako symbol éterického tela, keď Baránok otvorí druhú pečať.

29. Čierny kôň sa zobrazí ako symbol tela túžob (astrálne telo), keď Baránok otvorí tretiu pečať.

30. Múdrosť veľkých Iluminátov/Zasvätencov je nám daná, keď Baránok otvorí štvrtú pečať. K tomu dochádza, keď vnútorný Kristus preberie úplnú kontrolu nad mentálnym telom ľudskej bytosti. Toto je žltý kôň.

31. Keď Baránok otvorí piatu pečať, ľudská duša sa objaví odetá do bielych šiat.

32. Keď Baránok otvorí šiestu pečať, slnko stmavne ako čierna látka a mesiac sa stane ako krv. Potom sme zasiahnutí veľkou bolesťou, pretože vedomie sa neprebudí bez bolesti a trpkosti.

33. A konečne, keď Baránok otvorí siedmu pečať, sedem atómových anjelov nášho organizmu, víťazne zatrúbi na trubkách, oznamujúc víťazstvo.

34. A keď Baránok otvoril siedmu pečať, nastalo v nebi asi pol hodiny ticho. - Zjavenie Jána 08:01

35. To je spôsob, akým Dieťa-Boh Betlehema rastie v našom vnútri.

36. Dieťa-Boh Betlehema musí byť adsorbované v celom svojom bódhisattvovi. Toto robí tým, že vyzdvihne svojich sedem duchovných hadov.

37. Takže, keď napokon Dieťa-Boh Betlehema je vstrebaný vo svojom bódhisattvovi, svojho bódhisattvu vrhne späť do vnútorných hlbín vedomia. To je spôsob, ako Dieťa-Boh prichádza z vnútra navonok, do sveta tela, aby sa vyklonil z piatich zmyslov, a aby sa medzi ľuďmi objavil ako Kristus, a tak vykonával dielo Otca.

38. Nepleťte si sedem ohnivých hadov duše so siedmimi úplne kristickými a duchovnými hadmi (hady svetla) vnútorného Krista.

39. Štyri kone Apokalypsy sú naše štyri telá hriechu, štyri neotesané telá, ktoré tvoria našu podradnú osobnosť.

40. Baránok musí vyzdvihnúť každého z týchto kristických hadov v postupnom poradí, prvý, potom druhý, a tak ďalej.

41. Táto práca je veľmi náročná a ťažká.

42. Jazdec na bielom koni triumfuje so svojím lukom a šípom. Takto je ovládnutý fyzický svet. Jazdec na červenom koni má moc zobrať a dať mier, pretože éterické telo je základom fyzického tela.

43. Jazdec na čiernom koni, musí poraziť bremeno túžby, sexuálnej žiadostivosti, chamtivosti a všetkých nižších vášní.

44. Meno jazdca žltého koňa je smrť a peklo a smrť ho nasledujú, pretože mentálne telo je tvorené atómovými peklami ľudskej bytosti, kde vládne smrť.

45. Všetky veci, ktoré existujú v ľudskej mysli, patria túžbe, a preto musia zomrieť.

46. Všetky myšlienky-odpad musia padnúť mŕtve pred vstupom do chrámu. To je dôvod, prečo názov štvrtého jazdca je Smrť. A všetka horkosť z pekla ho nasleduje.

47. Zem je dvojča Venuše.

48. Všetky udalosti, ktoré sa dejú na Zemi, sa opakujú na Venuši.

49. Svetlo Slnka sa dostáva na Zem skrze Venušu.

50. Venuša dostáva trikrát viac slnečného svetla než Zem.

51. Venuša je nositeľkou slnečného svetla.

52. Džin Zeme musí prijímať pokyny od džina Venuše.

53. Uriel, džin Venuše, je majster Cham-Gama, džina Zeme.

54. Ak slnečné svetlo prichádza na Zem skrze Venušu, potom nemáme inú možnosť, než apelovať na Venušu, aby sme mohli dosiahnuť Solárny Logos.

55. Venuša je láska.

56. Kundaliní sa vyvíja a postupuje prostredníctvom sexuálnej mágie.

Krišna, hinduistický Kristus so svojou milenkou Rádhou

57. Boh žiari nad dokonalým párom.

58. V Eleusínskych mystériách sa spolu so svätými a nahými tancami praktizovala sexuálna mágia za účelom prebudenia Déví kundaliní.

59. Na kamenných nádvoriach aztéckych chrámov, sa mladí muži a ženy milovali v sexuálnom spojení celé mesiace, aby prebudili Déví kundaliní.

60. Niet väčšej radosti, než láska.

61. Jediný spôsob, ako sa muži a ženy môžu transformovať na Bohov, je vrúcnym milovaním jeden druhého. Ak to nie je tento spôsob, je to strata času.

62. Venuša je prvá hviezda, ktorá svieti ešte pred východom slnka.

63. Venuša je prvá hviezda, ktorá svieti, keď slnko zapadá.

64. Venuša je posol svetla.

65. Venuša je láska.

66. Boh svieti nad ľuďmi, ktorí sa navzájom milujú.

Kapitola 13

Vnútorná meditácia

1. Vnútorná meditácia je vedecký systém získavania informácií.

2. Keď sa mudrc ponorí do meditácie, to, čo hľadá, sú informácie.

3. Meditácia je denným chlebom múdrych.

4. Meditácia má rôzne kroky.

1. ásana (držanie tela)

2. pratjahára (pokojná myseľ)

3. dhárana (vnútorná koncentrácia)

4. dhjána (vnútorná meditácia)

5. samádhi (extáza)

5. Po prvé, musíme umiestniť svoje telo do veľmi pohodlnej polohy.

6. Pred začatím koncentrácie, musíme upokojiť myseľ, to znamená, že musíme odstrániť každú myšlienku z našej mysle.

7. Potom, čo dosiahneme predchádzajúce kroky, pristúpime ku krokom dhárana, dhjána a samádhi.

8. Každý, kto nasleduje cestu džňána jogy, sa pretvorí na Sannyasina myslenia.

9. Najskôr sústredíme myseľ na fyzické telo. Potom, po hlbokom meditovaní nad povahou tohto úžasného vozidla, ho z mysle odstránime tým, že povieme, "ja nie som fyzické telo."

10. Potom sa sústredíme na éterické telo, ktoré odstránime tým, že povieme, "ja nie som éterické telo."

11. Potom, meditujeme nad astrálnym a mentálnym telom.

12. Astrálne a mentálne telo, sú dva stĺpy chrámu, ktoré spočívajú na kubickom kameni jesodu. Tento kubický kameň je éterické telo. Učeník musí prejsť medzi týmito dvoma stĺpmi chrámu.

13. Tieto dva stĺpy sú Jachin a Boaz - jeden čierny a druhý biely.

14. Na týchto stĺpoch je ohnivými znakmi napísané slovo INRI.

15. Toto slovo INRI je heslo, ktoré nám dovoľuje prejsť medzi dvoma stĺpmi chrámu, aby sme mohli fungovať vo svete hmly ohňa bez akýchkoľvek materiálnych vozidiel.

16. Učeník bude nad týmito dvoma stĺpmi, ktoré sú astrálnym a mentálnym telom, hlboko meditovať. Učeník bude hlboko podriemkavať a zároveň si v mysli spievať mantru INRI, predĺžením zvuku každého písmena tým, že sa bude snažiť napodobniť prenikavý zvuk lesných cvrčkov, kým tento zvuk nedosiahne, kým písmená nebudú znieť rovnakým prenikavým zvukom, zvukom syntézy, ako predĺžené "S," takto:

Ssssssssssssssssssssssssssssssss......

17. Je potrebné, aby sme sa stotožnili s týmto sykavým veľmi prenikavým zvukom, podobnému najvyššiemu tónu, aký môže vydať kvalitná flauta.

18. V časoch vznešeného Ríma za vlády Cézara, sa cvrček považoval za posvätného a predával sa v zlatých klietkach za veľmi vysoké ceny.

19. Ak máme možnosť mať toto malé stvorenie v blízkosti uší a budeme nad týmto zvukom hlboko meditovať, potom tento prenikavý tón, čo cvrček vydáva, prebudí v našom mozgu rovnaký zvuk.

20. Potom môžeme v astrálnom tele pri plnom vedomí vstať z postele a nasmerovať si to do gnostického kostola.

21. Toto je jemný hlas, o ktorom sa zmienil Apollónios z Tyany. Toto je tichý, jemný hlas, ktorý Eliáš počul vo vchode do jaskyne.

22. Prečítajme si niektoré verše z Biblie:

On mu povedal: "Vyjdi a postav sa na vrchu pred Pána! Práve prechádzal Pán. Pred Pánom išiel vietor, veľký a prudký, ktorý trhá vrchy a láme skaly. Ale Pán nebol vo vetre. Po vetre zemetrasenie, ale Pán nebol v zemetrasení.

23. Po zemetrasení oheň, ale Pán nebol v ohni. A po ohni tichý, lahodný šum.

24. Keď to Eliáš počul, zahalil si tvár plášťom, vyšiel a zastal pri vchode do jaskyne. Vtom prehovoril k nemu akýsi hlas a pýtal sa: "Čo tu robíš, Eliáš?" – Prvá kniha kráľov 19:11-13

25. Podriemkavajúci učeník bude hlboko meditovať nad čiernym stĺpom (astrálne telo) a bude sa snažiť počuť tichý, jemný hlas, zatiaľ čo bude hovoriť, "ja nie som astrálne telo."

26. Učeník potom bude meditovať nad bielym stĺpom (mentálne telo) a bude sa snažiť počuť ten tichý, jemný hlas, slabučký hlas, podstatu INRI, sykavku "S," prenikavý zvuk lesných cvrčkov. Následne, aby sa zbavil mentálneho tela, povie, "ja nie som mentálne telo," zatiaľ, čo sa snaží upadnúť do hlbokého spánku.

27. Teraz učeník sústredí celú svoju myseľ na svoju vôľu a zbaví sa tela vôle tým, že povie, "ja nie som ani vôľa."

28. Teraz učeník sústredí celú svoju myseľ na svoje vedomie, na budhi (telo vedomia) a zbaví sa ho tým, že povie, "ja nie som ani vedomie."

29. Teraz sa učeník sústredí na svojho Najvnútornejšieho, snaží sa upadnúť do hlbokého spánku, zaujme úplne detský postoj, a povie: "Ja som Najvnútornejší, Ja som Najvnútornejší, Ja som Najvnútornejší ."

30. Učeník sa bude snažiť ísť ešte hlbšie do hlbín spánku a povie, " Najvnútornejší je len dieťa vnútorného Krista."

31. Učeník bude hlboko meditovať nad vnútorným Kristom.

32. Teraz by mal byť učeník absorbovaný vo vnútornom Kristovi. Učeník je absorbovaný v Ňom, v Ňom, v Ňom.

33. Teraz si učeník povie: "Ja som On, ja som On, ja som On."

34. Mantra Pander nám umožní stotožniť sa s naším vnútorným Kristom, a tak konať ako Kristus vo vesmíre Pleromy.

35. Učeník sa ponorí do hlbokého spánku, pretože spánok je most, ktorý nám umožňuje prejsť z meditácie do samádhi.

36. Existuje mnoho typov samádhi: astrálna samádhi, mentálna samádhi, príčinná samádhi, samádhi vo vedomí, samádhi v Najvnútornejšom a samádhi vo vnútornom Kristovi.

37. V prvej samádhi, vstúpime len do astrálnej roviny. V druhom type samádhi, sa vznášame s mentálnym telom po celom priestore.

38. V treťom typu samádhi, vo svete vôle, fungujeme bez akéhokoľvek typu materiálneho vozidla/tela. Vo štvrtom typu samádhi, sa vznášame s budhickým telom po celom priestore.

39. V piatom type samádhi, vo svete hmly ohňa, sa môžeme vnútri Najvnútornejšieho pohybovať bez akéhokoľvek typu materiálneho vozidla/tela.

40. V šiestom type samádhi, môžeme fungovať vo vnútornom Kristovi.

41. Pre veľkých majstrov samádhi existuje dokonca i siedmy typ. V tejto samádhi, môžeme navštíviť jadierka, na ktorých je založený celý vesmír. Tieto jadierka, alegoricky povedané, sú otvory, skrze ktoré môžeme pozorovať úžasnú majestátnosť Absolútna.

Nech je s vami Otcov mier.

Príloha

Šiva Samhitá

Citovaný Samaelom Aun Weorom v dokonalom manželstve, a široko odvolávaný sa hinduistickými spisovateľmi a mystikami, vrátane Šrí Svámí Šivánanda, tajomný text s názvom Šiva Samhitá ("Verše Šivu"), je roztrieštený, rozporuplný a veľmi nepochopený odkaz, a to najmä medzi oddanými stúpencami hatha jogy. Napriek tomu, keď ho študujeme po boku ďalších významných hinduistických textov, originálne časti textu sa jednoznačne ozrejmia, v porovnaní s doplnenou alebo prekrútenou verziou.

Väčšina textu Šiva Samhitá popisuje fyzické cvičenia, pôvodne určené na prípravu fyzického tela na dôležitejšiu prácu sexuálnej transmutácie a meditácie. Samozrejme, že väčšina čitateľov tohto textu to ignoruje. My tu predkladáme najdôležitejšiu časť, ktorá sa priamo týka sexuálnej energie. Ako povedal Samael Aun Weor: my "nechávame akrobatické kúsky pre cirkusantov." Gnóza sa zaoberá rapídnym duchovným prebudením, a preto ideme priamo k veci.

Text je písaný, akoby ho diktoval samotný Šiva, symbolický zástupca božských tvorivých a deštruktívnych síl, ktoré máme vo vnútri.

Šiva a Párvatí transmutujú zrno bez rozsypania

Vadžrólí-mudrá

So zmilovaním sa nad mojimi oddanými stúpencami, Ja [Šiva] teraz vysvetlím vadžrólí-mudrá, ničiteľ temnoty sveta, najtajnejšie zo všetkých tajomstiev.

Hospodár, ktorý napriek tomu, že žije podľa svojho želania a bez toho, aby konal v súlade s predpismi jogy (t.j. zostávajúci slobodný), môže prostredníctvom cvičenia vadžrólí-mudrá dosiahnuť oslobodenia.

Toto vadžrólí cvičenie jogy oslobodzuje, aj keď sme ponorení vo svojich zmysloch. A preto by ho mal jogín vykonávať s veľkou opatrnosťou (keďže bez ovládania zmyslov, to vedie k deštrukcii).

Ako prvé, podľa vhodných metód, nech múdry jogín zasunie svoj falus do ženského pohlavného orgánu a absorbuje z neho rozmnožovaciu silu. Nech sa miluje bez rozliatia semena (bez orgazmu).

Keď je jeho sexuálna energia vzrušená, nech pohybuje falusom (vnútri ženského pohlavného orgánu). Ak sa náhodou semeno začne pohybovať (von), nech zastaví svoj výtok praktizovaním jóni-múdra (zadržaním).

Nech odtiahne semeno doľava (byť pasívny), a odstúpi od styku. Po chvíli, nech znova pokračuje.

Riadením sa radami svojho inštruktora a vyslovovaním zvuku hum, hum, nech absorbuje skrze kontrakcie apana váju (energia vetra, t.j. pránájáma) tvorivé elementy jóni (ženský pohlavný orgán).

Prostredníctvom tohto cvičenia, jogín, uctievač lotosových-nôh svojho Gurua, by mal získať rýchly úspech v joge a popíjať nebeský nektár (amrita, sóma, ambrózia).

Keďže semeno je lunárne (sóma), a semienko je solárne (kristické), nech ich jogín vo svojom tele zjednotí (pomocou tohto cvičenia).

Ja (Šiva) som semeno, Šakti (bohyňa) je tvorivá tekutina. Keď sú (dokonale) skombinované v tele (prostredníctvom tohto cvičenia), potom telo jogína sa stáva božským.

Ejakulácia semena prináša smrť, udržanie vo vnútri prináša život. Preto by sme sa mali uistiť, že toto semeno udržíme vo vnútri.

Rodíme sa a zomierame skrze semeno, o tom niet pochýb. S týmto vedomím musí jogín vždy zachovať svoje semeno.

Keď ovládneme vzácny klenot semena, môžeme ovládnuť čokoľvek na Zemi. Vďaka jeho zachovaniu, sa môžete stať takí ohromní ako som ja (Šiva).

Použitie semena určuje šťastie alebo bolesť všetkých bytostí žijúcich vo svete, ktorí sú oklamaní (túžbou) a podliehajú smrti a rozkladu.

Toto je najlepšia joga. Aj keď sme ponorení do sveta zmyslov, prostredníctvom tohto cvičenia môžeme dosiahnuť dokonalosti.

Niet pochýb o tom, že vďaka tomuto cvičeniu, jogín získa najrôznejšie sily, zatiaľ čo sa zároveň teší extázam sveta.

Túto jogu môžeme praktizovať spolu s veľkou radosťou. Preto by ju mal jogín praktizovať.

[...]

Ja (Šiva) som odhalil túto jogu z lásky k mojim oddaným stúpencom. Je potrebné, aby sme ju s najväčšou starostlivosťou dobre strážili (udržiavali čistú) a nevydali ju každému.

Jedná sa o najväčšie tajomstvo všetkých tajomstiev, aké kedy bolo alebo bude (pretože jeho zneužitie môže vytvoriť démona), a preto nech ho jogín starostlivo stráži (pred degenerovanosťou).

Slovník

Absolútno:

Abstraktný priestor; to, čo je bez atribútov alebo obmedzení. Tiež známe ako šúnjatá, prázdny priestor, prázdnota, Parabrahman, Adi- Budha a mnoho ďalších mien.

Absolútno má tri aspekty: Ein (Ain), Ein Sof (Ain Soph) a Ein Sof Ór (Ain Soph Aur).

“Absolútno je Bytie všetkých Bytí. Absolútno je to, čo Je, čo vždy Bolo a čo vždy Bude. Absolútno je vyjadrené ako Absolútny Abstraktný Pohyb a Odpočinok. Absolútno je príčinou Ducha a Hmoty, ale nie je ani Duch ani Hmota. Absolútno je za hranicami mysle; myseľ To nemôže pochopiť. Z tohto dôvodu musíme podstatu Toho intuitívne pochopiť“. - Samael Aun Weor, The Initiatic Path in the Arcana of Tarot and Kabbalah (Zasväcovacia cesta do Tajomstva Tarotu a Kabaly)

“V Absolútnu ideme za hranice karmy a bohov, za hranice zákona. Myseľ a individuálne vedomie sú iba dobré na ponižovanie našich životov. V Absolútnu nemáme individuálnu myseľ alebo individuálne vedomie; tam sme nepodmienené, slobodné a absolútne šťastné Bytie. Absolútno je život slobodný vo svojom pohybe, bez podmienok, bez limitu, bez ponižujúceho strachu pred zákonom, život za hranicami ducha a hmoty, za hranicami karmy a utrpenia, za hranicami myšlienky, slova, činnosti, za hranicami ticha a zvuku, za hranicami foriem“. – Samael Aun Weor, The Major Myteries( Veľké záhady)

Ahamkára:

(Sanskrit, tiež ahaṅkāra) egoizmus. Pojem že „ja,“ existuje ako seba-existujúca, nezávislá entita.

"Pojem "ja," seba-vedomie, alebo seba-totožnosť . "Ja," egoistický a májávický princíp v človeku, vďaka našej nevedomosti, ktorá oddeľuje naše „ja“ od Univerzálneho Jedného-Ja - Teozofický slovník pojmov.

Ahamkára je existencia ega, zatiaľ čo ahamsara je rozpustenie "ja."

"Skutočne odstrániť ahamkára bhava, egoistický stav z nášho vedomia, je úplne nemožné, ak sa dopustíme zločinu, že zabudneme na svoju vlastnú Božskú matku kundaliní." - Samael Aun Weor, Gnostická mágia run.

Ásana:

(Sanskrit) držanie tela alebo poloha tela.

Bandha:

Sanskritský názov pre "zviazanosť" alebo "zviazať dohromady." Odkazuje na pozície v hinduistickej joge.

Biela Lóža/Bratstvo:

Staroveké zhromaždenie čistých duší, ktoré zachovávajú najvyššie a najposvätnejšie vedy: Biela Mágia alebo Biela Tantra. Nazýva sa Bielou kvôli svojej rýdzosti a čistote. Toto “Bratstvo“ alebo “Lóža“ zahrňuje ľudské bytosti najvyššieho rádu z každej rasy, kultúry, vyznania a náboženstva a obidvoch pohlaví.

Bódhisattva:

(Sanskrit) Doslovne, sanskritský výraz Bodhi znamená osvietenie alebo múdrosť, zatiaľ čo Satva znamená esencia alebo dobrota; preto výraz Bódhisattva doslova znamená “esencia múdrosti”. Tibetský preklad tohto slova je jangchub sempa. Jangchub (Sanskritsky bodi) znamená osvietenie a sempa (Sanskritsky satva) znamená hrdina alebo bytosť, preto význam “osvietený hrdina“. Slovo jangchub je zo slova jang “prekonávanie a odstránenie všetkých prekážajúcich síl“ a chub “uvedomenie plného poznania“. Sempa je odvolanie k veľkému súcitu. 14 Dalajláma povedal: “...Bódhisattvovia sú bytosti, ktoré z intenzívneho súcitu nikdy neodklonia svoju pozornosť od vnímajúcich bytostí; navždy zainteresovaní o blaho všetkých bytostí a úplne sa odovzdajú k zabezpečeniu toho blaha. A preto meno Bódhisattva ukazuje bytosť, ktorá sa prostredníctvom múdrosti, hrdinsky sústredí na dosiahnutie osvietenia zo súcitnej starosti o všetky bytosti. Samotné slovo vyjadruje kľúčové kvality takej nekonečnej altruistickej bytosti.“

“My Bódhisattvovia súcitu, ktorí nesmierne milujeme ľudstvo, konštatujeme: pokiaľ existuje jediná slza v ľudskom oku, pokiaľ existuje iba jedno trpiace srdce, odmietame akceptovať šťastie Nirvány...Musíme hľadať prostriedky ako sa stať viac a viac užitočnými tomuto úbohému, trpiacemu ľudstvu“. – Samael Aun Weor, The Major Myteries( Veľké záhady).

V ezoterickom alebo tajnom učení Tibetu a Gnosticizmu, Bódhisattvou je ľudská bytosť, ktorá dosiahla piate zasvätenie ohňa (Tiferet) a vybrala si pracovať ďalej prostriedkami Priamej Cesty, vzdávajúc sa ľahšej Špirálovitej Cesty (v Nirváne) a namiesto toho sa vrátiť, aby pomáhala trpiacemu ľudstvu. Skrze tejto obety, tento jednotlivec inkarnuje Krista (Avalókitéšvara), týmto stelesňujúci najvyšší zdroj múdrosti a súcitu. Toto je vstup do Priamej Cesty na kompletné oslobodenie sa od ega, cesta, na ktorú sa vydá veľmi málo, kvôli faktu, že človek musí zaplatiť celú svoju karmu v jednom živote. Tí, ktorí sa vydali na tuto cestu, boli najmimoriadnejšie postavy v ľudskej histórii: Ježíš, Budha, Mohamed, Quetzalcoatl, Krišna, Mojžiš, Padmasambhava, Milarepa, Johanka z Arku, Fu-Xi a mnoho ďalších ktorých mená nie sú pamätané alebo poznané. Samozrejme aj medzi Bódhisattvami existujú mnohé úrovne Bytia: byť Bódhisattvou neznamená, že dotyčný je osvietený. Zaujímavo, Kristus v Hebréjštine je nazývaný Chokma, čo znamená “múdrosť“ a v Sanskrite je Kristus Višnu (Vishnu), základ slova “múdrosť“. Višnu je ten, kto poslal svojich Avatarov do sveta, aby viedli ľudstvo. Týmito Avatarmi boli Krišna, Budha, Rama a Avatar tohto veku:Kalki Avatar.

Brahmanádí:

Brahmanádí alebo "canalis centralis," sa nachádza po celej dĺžke miechy v ktorom stúpa kundaliní. Každé z našich siedmich tiel má svoju vlastnú miechu a svoj brahmanádí. – Samael Aun Weor, Kundaliní joga

"V sušumne nádí sa nachádza nádí s názvom vadžra. V tomto nádí vadžra sa nachádza drobný kanálik čitrá nádí, ktorý je tiež nazývaný brahmanádí. Prebudená kundaliní prechádza týmto čitrá nádí."- Šrí Svámí Šivánanda, Kundaliní joga

Brahmarandhra:

(Sanskrit) "’Brahma-randhra‘ znamená otvor Brahmana. Jedná sa príbytok ľudskej duše, tiež známy ako "Dasamadvara," desiate otvorenie alebo desiate dvere. Brahmarandhra je duté miesto na temene hlavy, známe ako predná fontanela u novo narodeného dieťaťa. Je to miesto medzi temennou a záhlavnou kosťou. U dieťaťa je táto časť veľmi mäkká. Keď dieťa vyrastie, tento otvor sa zahladí rastom kostí hlavy. Brahman stvoril fyzické telo a vstúpil (pravishat) doňho, aby mu prostredníctvom tohto brahmarandhra dal vnútorné osvietenie. V niektorých Upanišád je to takto uvedené. Toto je najdôležitejšia časť. Je veľmi vhodná pre nirguna dhjána (abstraktná meditácia). Keď sa jogín v čase smrti oddelí od fyzického tela, tento brahmarandhra praskne a týmto otvorom vyjde prána (kapala mokša). "Existuje stojeden nervov srdca. Jeden z nich (sušumná) vyšiel von a prepichol hlavu. Vyjdením cez neho hore von, dosiahneme nesmrteľnosti (kathopanishad)." - Šrí Svámí Šivánanda, Kundaliní joga

Budhi:

(Sanskrit, doslovne "inteligencia") aspekt mysle.

"Budhi je čistý (vyšší) rozum. Sídlo Budhi je tesne pod temenom na hlave v epifýze mozgu. Budhi sa prejavuje len u tých osôb, ktorí rozvinuli správnu intuitívnu diskrimináciu alebo viveku. Obyčajný rozum svetských ľudí je pomenovaný praktický rozum, ktorý je nechápavý a má svoje obmedzenia... Sankhya Budhi alebo Budhi vo svetle Sankhya filozofie, je vôľa skombinovaná s intelektom. Myseľ je mikrokozmos. Myseľ je májá. Myseľ je prechodný stav medzi prakriti a purušou, hmoty a ducha. "- Šrí Svámí Šivánanda, Joga v dennom živote

"Keď pomocou sádhany rozpustíme rozmanité, obmedzujúce schránky Átmana, keď pomocou mentálneho cvičenia alebo gymnastiky ovládneme vritti (mentálne vlny) mysle, keď vedomá myseľ nie je aktívna, vtedy vstúpite do ríše duchovného života, super-vedomej mysle, kde sa prejavuje budhi , čistý rozum a intuícia, schopnosť priameho poznania Pravdy. Prejdete do kráľovstva pokoja, kde nie je nikto, s kým by ste mohli hovoriť, budete počuť Boží hlas, ktorý je veľmi jasný a čistý a má rastúcu tendenciu. Tento hlas počúvajte s pozornosťou a záujmom. Bude vás viesť. Je to hlas Boží." - Šrí Svámí Šivánanda, Esencia jogy

V kabale sa jedná o ženskú duchovnú dušu, ktorá sa vzťahuje k sefire gebura. V celej svetovej literatúre je symbolizovaná, najmä ako Trójska Helena, v Božskej komédii ako Beatrice, a v Starom zákone ako Beth-šeba (hebrejsky doslovne „dcéra siedmych“). Božská alebo duchovná duša je ženská duša Najvnútornejšieho (Átmana), alebo jeho "dcéra." Všetka sila, všetka moc bohov a bohýň prebýva v Budhi/Gebura, kozmickom vedomí, ako v pohári alabastru, kde vždy horí plameň Vnútorného Bytia (Gedula, Átman, Neopísateľný).

Cirkvi:

Kresťanský symbol čakier a energetických centier.

Čakra:

(Sanskrit) Doslovne “koleso“. Čakry sú jemné centrá energetickej transformácie. V našej fyziológii existujú stovky čakier, ale s prebudením vedomia súvisí sedem hlavných.

"Čakry ako životná sila, sú centrá Šakti... Čakry nie sú vnímateľné fyzickými zmyslami. Aj keby ich bolo možné vidieť v živom tele, ktoré pomáhajú organizovať, po smrti organizmu a následnom rozpade, zmiznú."- Šrí Svámí Šivánanda, Kundaliní joga

“Čakry sú spojovacie body, cez ktoré cirkuluje z jedného do druhého prostriedku ľudskej bytosti božia energia. – Samael Aun Weor, Aztec Christic Magic (Aztécka Kristifikovaná Mágia)

Dhárana:

(Sanskrit) V Patanjali joge, dhárana je štvrtý krok, "koncentrácia."

Dhjána:

(Sanskrit; tibetsky sampten; v jazyku pali: jhana; čínsky: Ch'an; japonsky: Zenna alebo Zen) Sanskritský názov odkazuje na "meditáciu," ale je používaný vo význame duševnej stability a aktívneho, meditatívneho rozjímania o povahe objektu.

1. V hinduizme, dhjána je piatou zo šiestich fáz patanjali jogy, a odkazuje sa na stav vedomého pokoja, s dokonalou koncentráciou na objekt meditácie. Z toho stavu môžeme prejsť do šiestej fázy, samádhi.

2. V budhizme, dhjána je piatou zo šiestich páramit (dokonalostí). V tibetskom jazyku, termín sampten alebo bsam gtan, znamená "definitívny" alebo "zriadený," pretože to je základ, z ktorého sa dosiahnuté všetky vedomé realizácie.

Dhjáni-pasa:

(Sanskrit) "lano dhjánov alebo duchov. Neprekročiteľný-kruh, kruh, pod ktorým sa nachádzajú všetci tí, ktorí sú obeťou falošnej predstavy oddelenosti." – Teozofický slovník pojmov.

Džíva (Jiva):

(Sanskrt) Princíp života. Život ako Absolútno alebo Monad alebo Átman-Budhi.

Džňána (Jnana):

(Sanskrt) Z koreňa jna, "vedieť." Vedomosti, múdrosť.

Fohat:

(Teozofický/tibetský) termín používaný H.P. Blavatskou ako reprezentácia aktívnej (mužskej) potencie Šakti (ženskej sexuálnej energie), v prírode, esencia kozmickej elektrickej energie, životnej sily. Ako je vysvetlené v Tajnej Náuke, "On (Fohat) je metafyzicky, spredmetnená myšlienka bohov, "Slovo sa stalo telom" na nižšej úrovni, a posol vesmírnych a ľudských úmyslov: aktívna sila v Univerzálnom živote... V Indii, Fohat je spojený s Višnom a Surya v ranom charakteru (prvého) Boha. Pretože v Rig Véda, Višnu nie je veľkým bohom. Názov Višnu je z koreňa slova viš, "prenikať" a Fohat sa nazýva "Prenikateľ" a Výrobca, pretože formuje atómy zo surových materiálov... "Termín Fohat začali nedávno dávať do súvisu s tibetským slovom phro-wa a podstatného mena spros-pa. Tieto dva termíny sú uvedené v Jäschkovom tibetsko-anglickom slovníku (1881): phro-wa, "pokračovať, postupovať, vychádzať, prúdiť, šíriť sa, vo väčšine prípadov z lúčov svetla...," a spros-pa "podnikanie, zamestnanie, činnosť."

Guny:

(Sanskritsky) Doslovne "Základná vlastnosť."

"Prakriti sa skladá z troch gun alebo síl a to, sattva, radžas a tamas. Sattva je harmónia alebo svetlo alebo múdrosť alebo rovnováha alebo dobrota. Radžas je vášeň alebo pohyb alebo činnosť. Tamas je zotrvačnosť alebo nečinnosť alebo tma. Počas kozmickej pralaji existujú tieto tri guny v stave rovnováhy. Počas srishti alebo projekcie, vzniká vibrácia a tri vlastnosti sa prejavia vo fyzickom vesmíre."- Šrí Svámí Šivánanda, Kundaliní joga

"Pred začatím úsvitu mahá-manvantary, sattva, radžas a tamas (harmónia, emócia a nečinnosť), boli v dokonalej nirvanickej rovnováhe. Oheň udáva kozmické váhy do pohybu. Sattva, radžas a tamas sa stali nevyrovnanými, a to dalo vzniku mahá-manvantare. Jogín/ka musí oslobodiť svoje pravé Ja zo sattva, radžas a tamas, aby získal právo vstúpiť do Absolútna. Sattva, radžas a tamas budú opäť v dokonalej rovnováhe na konci mahá-manvantary, takto sa vesmír opäť ponorí do spánku v hlbokom lone Absolútna, v najvyššom Parabrahmanu, v tom, čo nemá pomenovanie. – Samael Aun Weor, Kundaliní joga

Hady ohňa:

Zasvätenia veľkých záhad, ktoré sú počiatočnými fázami prvej hory, hory zasvätenia. Úspešným prechádzaním týmito fázami, zasvätenec vytvorí slnečné telá.

Hady svetla:

Každý zasvätenec, ktorý dokončí hady ohňa A rozhodne sa pokračovať tým, že bude kráčať po Priamej Ceste, potom vstúpi do druhej polovice prvého hory. V zasvätencovi sa zrodí Kristus, ktorý potom začne osvetľovať každé zo siedmich tiel duše (chrbtica každého tela je naplnená Svetlom Krista).

Chaos:

(Grécky) Existujú tri hlavné aplikácie tohto názvu.

"Prvý Chaos, z ktorého sa objavil vesmír sa nachádza medzi sefirami bina a chesed. Druhý Chaos, odkiaľ sa objavili základné princípy ľudskej bytosti, existuje v jesode-merkúr, t.j. sexuálne ľudské centrum. Tretí Chaos (pekelné svety), existuje pod trinástym eónom (vekom) v oblasti klipot, v podsvetí."- Samael Aun Weor, Odhalená Pistis Sofia

Priepasť (nie nižšia/spodná priepasť) alebo "veľká hĺbka." Zosobnenie egyptskej bohyne Neith. Veľká Matka, Nepoškvrnená Panna, z ktorej vzniká všetka hmota. Chaos sa nachádza VNÚTRI Ein Sof. Prapôvodný stav vesmíru. Ezotericky, odkaz na semeno, a to ako v mikrokozme tak i makrokozme. V alchýmii sa vraví, že sa jedná o zmes vody a ohňa, a že sa v ňom nachádzajú semená vesmíru.

Joga (Yoga):

(Sanskritsky) “zjednotenie.“ Podobné s Latinským “religare,“ základ slova “religion-ang.“ (náboženstvo). U Tibeťanov je to “mal-byor,“ čo znamená “zjednotenie s fundamentálnou podstatou reality.“

“Slovo JOGA pochádza z koreňa Yuj, čo znamená spojiť, a vo svojom duchovnom zmysle je to proces, ktorým je ľudský duch prinesený do blízkeho a vedomého splynutia alebo je zlúčený s Božským Duchom, podľa povahy ľudského ducha je držaný oddelene od (Dvaita, Visishtadvaita) alebo jeden s (Advaita) Božským Duchom.“- Swami Sivananda , Kundalini Yoga (Šrí Svámí Šivánanda, Kundaliní Joga)

“Pantajali definuje Jogu ako pozastavenie všetkých funkcií mysle. Ako taká, ktorákoľvek kniha o Joge, ktorá sa nezaoberá s týmito tromi aspektmi subjektu, to jest, myseľ, jej funkcie a metódou na ich pozastavenie, môže byť pokojne odložená stranou ako nespoľahlivá a nekompletná.“ – Swami Sivananda, Practical Lessons In Yoga (Šrí Svámí Šivánanda, Praktické Lekcie v Joge).

“Slovo joga vo všeobecnosti znamená, spojenie mysle so skutočným faktom...“ – 14 Dalajláma

“Duša túži po zjednotení so svojim Najvnútornejším, a Najvnútornejší túži po zjednotení so svojim Glorian.“ – Samael Aun Weor, The Revolution of Beelzebub (Belzebubova Revolúcia)

“V Gnóze sa nachádza všetkých sedem škôl Jogy, avšak v syntetizovanom a absolútne praktickým spôsobom. Tantrická Hatha Joga sa nachádza v cvičeniach Maithuny (Sexuálna Mágia). Praktická Raja Joga sa nachádza v práci s čakrami. Gnana / Jnana Joga sa nachádza v našich cvičeniach a duševných disciplínach, ktoré sme kultivovali v tajnosti po milióny rokov. Bhakti Joga je v našich modlitbách a Rituáloch. Laya Joga je v našich meditačných a dýchacích cvičeniach. Samádhi existuje v našich cvičeniach s Maithunou a behom našich hlbokých meditácií. Cestu Karma Jogy žijeme v našich čestných skutkoch, čestných myšlienkach, v čestných pocitoch, atď.“ – Samael Aun Weor, The Revolution of Beelzebub (Belzebubova Revolúcia)

“Jogu, ktorú dnes potrebujeme, je vlastne staroveká Gnostická Kresťanská Joga, ktoré úplne odmieta predstavu Hatha Jogy. Neodporúčame Hatha Jogu jednoducho pretože hovoriac duchovne, akrobatické kúsky tejto disciplíny sú bezvýsledné; mali by byť ponechané akrobatom cirkusu.“ – Samael Aun Weor, The Yellow Book (Žltá Kniha)

Kanda:

"Nachádza sa medzi konečníkom a koreňom rozmnožovacieho orgánu. Tvar má podobný vajcu a je pokrytá membránami. Nachádza sa tesne nad múládhára čakrou. Všetky nádí tela vychádzajú z kandy. Nachádza sa v mieste, kde sa sušumná spája s čakrou múládhára. Po stranách kandy nájdeme štyri lupienky múládhára čakry a spojenie sa nazýva granthi-sthana, tu ma májá veľmi silný vplyv. V niektorých upanišad zistíte, že kanda sa nachádza 9 prstov nad genitáliami. Kanda je centrom astrálneho tela, odkiaľ vychádzajú joga nádí, jemné kanály a cez, ktoré prúdi sukshma prána (životná energia) do rôznych častí tela. Ekvivalentom kandy v materiálnom fyzickom tele, je "cauda equina." Miecha sa tiahne z mozgu až do konca chrbtice, kde sa zužuje do jemného hodvábneho vlákna. Pred končeným bodom miechy sa rozvetvujú nespočetné vlákna, ktoré sú napchaté do hromady nervov. Táto hromada nervov je "cauda equina" materiálneho tela. Astrálne centrum "cauda equina," je kanda." - Šrí Svámí Šivánanda, Kundaliní joga

Kálí:

(Sanskrit, "čierna") V posvätných Védach, tento názov odkazuje na jeden zo siedmich jazykov Agni, boha ohňa. Odvtedy sa tento význam zmenil a teraz sa odkazuje na bohyňu Kálí, manželka Šivu.

"V Indii uctievajú pozitívny i negatívny, čierny aspekt Kálí Božskej Matky kundaliní." Jedná sa o dve Márie, biela a čierna. Dva hady, medený had, ktorý uzdravil Izraelitov na púšti a had pokušiteľ z rajskej záhrady."- Samael Aun Weor, Dokonalé manželstvo

Kristus:

Odvodené od Gréckeho Christos “Pomazaný“ a Krestos, ktorého ezoterický význam je “oheň“. Slovo Kristus je titul a nie osobné meno.

“Skutočne, Kristus je Sefirotická Koruna (Keter, Chokma a Bina) nemerateľnej múdrosti, ktorého najčistejšie atómy žiaria v Chokme, svete Ophanimu. Kristus nie je Monad, Kristus nie je Teozofické Septenary (sedmičkové číslo); Kristus nie je Jivan-Atman. Kristus je Centrálne Slnko. Kristus je lúč, ktorý nás zjednocuje s Absolútnom.“ – Samael Aun Weor, The Initiatic Path in the Arcana of Tarot and Kabbalah Úvodná(zasväcovacia) cesta do Tajomstva Tarotu a Kabaly

Kundaliní:

“Kundaliní, hadia sila alebo mystický oheň je pôvodnou energiou alebo Šakti, ktorá je nečinná alebo spiaca v múládhára čakre, v strede tela. Nazýva sa hadia alebo prstencová sila vzhľadom na jej hadiu formu. Je to elektrická, ohnivá, okultná sila, ohromná nepoškvrnená sila, ktorá je základom všetkej organickej a neorganickej hmoty. Kundaliní je kozmickou silou v jednotlivých telách. Nie je to materiálna sila ako elektrina, magnetizmus, dostredivá alebo odstredivá sila. Je to spirituálna potenciálna Šakti alebo kozmická sila. V skutočnosti nemá žiadnu formu. [...] Ó Božia Matka Kundaliní, Božia Kozmická Energia, ktorá je ukrytá v ľuďoch! Ty si Kálí, Durgá, Adišakti, Rajarajeswari, Tripurasundari, Mahá-Lakšmí, Mahá-Sarasvatí! Vzala si na seba všetky tieto mená a formy. V tomto vesmíre si sa prejavila ako Práná, elektrina, sila, magnetizmus, súdržnosť, gravitácia. Tento celý vesmír leží v Tvojom náručí. 10 000 000 pozdravení ti. Ó Matka tohto sveta! Veď ma, aby som otvoril sušumná nádí a vzal Ťa po čakrách ku čakre sahasrára a aby som splynul s Tebou a s Tvojím manželom, Pánom Šiva. Kundaliní joga je joga, ktorá pojednáva o Kundaliní Šakti, šesť centier spirituálnej energie (Shat čakry), stúpanie spiacej Kundaliní Šakti a jej spojenie s Pánom Šiva v sahasrára čakre, na korune hlavy. Toto je presná veda. Taktiež známa ako laja joga. Šesť centier je prepichnutých (čakra Bheda) prechádzaním Kundaliní Šakti k vrcholu hlavy. ‘Kundala‘ znamená ‘zvinutá’. Jej forma je ako zvinutý had. Z tohto dôvodu názov Kundaliní.“ – Šrí Svámí Šivánanda, Kundaliní joga

“Kundaliní je zložené slovo: Kunda nám pripomína ohavný “Kundabuffer orgán,“ a liní je Atlantíďanský (pochádajúci z Atlantídy) výraz znamenajúci ukončenie. Kundaliní znamená “ukončenie ohavného Kundabuffer orgánu.“ V tomto prípade je úplne nevyhnutné, aby sme si neplietli Kundaliní s Kundabuffer.“ – Samael Aun Weor, The Great Rebellion (Veľká Vzbura)

Tieto dve sily, jedna pozitívna a stúpajúca a druhá negatívna a zostupná, sú symbolizované v Biblii, v Knihe Numeri (príbeh o Bronzovom Hadovi). Kundaliní je “Životná Sila.“ – z Teozofického slovníka. Sexuálny oheň, ktorý je základom všetkého života.

“Vzostup Kundaliní po mieche, je dosiahnutý veľmi pomaly podľa zásluh srdca. Ohne srdca ovládajú zázračný rozvoj Svätého Hada. Déví Kundaliní nie je niečo mechanické, ako sa mnohí domnievajú; Ohnivý Had je prebudený, iba s pravou Láskou medzi mužom a ženou a nikdy nebude stúpať po dreňovom kanály (kanálik v mieche) cudzoložníkov.“ – Samael Aun Weor, The Mystery of Golden Blossom - Záhada Zlatého Kvitnutia

Rozhodujúcim faktorom v pokroku, rozvoji a evolúcii Kundaliní je etika.“ – Samael Aun Weor, The Revolution of Beelzebub (Belzebubova Revolúcia)

“Ešte donedávna väčšina spiritualistov verila, že Kundaliní po prebudení okamžite vystúpi do hlavy a zasvätenec bude okamžite, automaticky spojený so svojim Najvnútornejším alebo Vnútorným Bohom a premenený na Mahatmu. Aké pohodlné! Ako ľahko si všetci títo teozofisti, Rozekruciáni a spiritualisti, atď. predstavovali Najvyššie Zasvätenie.“ – Samael Aun Weor, The Zodiacal Course (Kurz Zverokruhu)

Existuje sedem tiel Bytia. “Každé telo má svoj “mozgovomiechový“ nervový systém, svoju dreň a Kundaliní. Každé telo je kompletný organizmus. A preto existuje sedem tiel, sedem drení a sedem Kundaliní. Pomalý a neľahký je vzostup každej zo siedmych kundaliní. Každý kaňon alebo stavec predstavuje určené okultné schopnosti a toto je dôvod, prečo každý kaňon podstupuje príšerné testy.“ - Samael Aun Weor, The Zodiacal Course (Kurz Zverokruhu)

Laja:

Sanskritský význam, "bod rozpustenia." Laja je zo sanskritského koreňa li, čo znamená "rozpustiť," "rozpadnúť" alebo "zmiznúť."

"Bod hmoty, kde skončili všetky odlíšenia." - Blavatská, Tajná náuka.

Logos:

(Grécky) znamená Sloveso alebo Slovo. V gréckej a hebrejskej metafyzike je zjednocujúcim princípom sveta. Logos je prejavené božstvo každej krajiny a ľudí; vonkajšie vyjadrenie alebo následok a príčina, ktorá je navždy ukrytá. (Reč je “logos“ myšlienky). Logos má tri aspekty, univerzálne poznané ako Trojica (Trinity) alebo Trimurti. Prvý Logos je Otec, Brahma. Druhý Logos je Syn, Višnu. Tretí Logos je Duch Svätý, Šiva. Ten, kto inkarnuje Logos, sa stáva Logos.

“Logos nie je jednotlivec. Logos je armáda neopísateľných bytostí“ - Endocrinology & Criminology (Endokrinológia a Kriminológia).

Logosovia:

(množné číslo od Logos) V tejto knihe, sedem logosov odkazuje na sedem kozmotvorcov (seba-uvedomených Bytostí), ktorí organizujú a riadia lúč stvorenia.

Mahákalpa:

(Sanskrt) "Veľký (mahá) vek (kalpa)."

Mahá-kundaliní:

(Sanskrt) Mahá znamená veľký.

"Z Mahá-kundaliní (kozmickej energie) sa objavil vesmír. Vo Svojej najvyššej forme odpočíva, stočená, a so Siva-bindu tvorí (ako Chidrupini) jeden celok. Je teda v pokoji. Následne sa odvinie, aby Sa prejavila. Tu sú tri stočenia, o ktorých sa zmieňuje kundaliní joga, tri guny, a tri a pol stočení, je prakriti so svojimi troma gunami, spolu s vikriti. - Šrí Svámí Šivánanda, Kundaliní joga

Mahá-manvantara:

(Sanskritsky) “Veľký Deň.“ Doba univerzálnej činnosti, ako je tomu v protiklade s mahápralaja, kozmickou nocou alebo dobou odpočinku.

Pravdu povediac, počet rokov pridelených Kozmickému dňu je symbolických. Kozmická Noc prichádza, keď je zber dokonalých duší dokončený, čo znamená, keď je Kozmický Deň absolútne zdokonalený.“ – Samael Aun Weor, The Pistis Sophia Unveiled (Odhalená Pistis Sofia)

Na konci Mesačnej / Lunárnej Mahamanvantary som bol pohltený v Absolútnu, ktorá trvala 311,040,000,000,000 rokov alebo inými slovami vek Brahmy.“ - Samael Aun Weor, The Revolution of Beelzebub (Belzebubova Revolúcia)

Mantra:

(sanskritsky, doslovne “ochrana mysle“) Posvätné slovo alebo zvuk. Použitie posvätných slov a zvukov je univerzálne vo všetkých náboženstvách a mystických tradíciách, pretože základ všetkého stvorenia je vo Veľkom Dychu alebo Slove, Logos. “Na počiatku bolo Slovo...“

Májá (Maya):

(Sanskritsky, doslovne “vzhľad, ilúzia, klam“) Môže znamenať 1) iluzórnu podstatu existencie, 2) lono Božej Matky, alebo 3) Samotnú Božskú Matku

Mudrá:

(Tibetsky, phyag rgya) Doslova "mystická pečať." Tento termín má širokú škálu významov.

1. Bežne je tento termín používaný hatha jogou nadšencami, kde sa odkazuje na systém polôh alebo pozícií.

2. Budhistická "mahámudrá" znamená veľkú pečať a vzťahuje sa na uvedomenie získané prostredníctvom mahájána a vadžrajána cesty.

3. V budhizme vadžrajána, mudrá je žena, manželka alebo partnerka v cvičení karmamudrá (sexuálnej mágie).

4. Ázijské umenie líči bohov a bohýň, ktoré zobrazujú rôzne pozície rúk, tzv. mudry.

5. V piatich "M," Pankatattva rituálu (tiež nazývanom pankamakara), mudrá odkazuje na obilie.

Nádí:

(Sanskritsky; Tibetsky tsa) Nervový kanálik pre jemné energie.

“Výraz Nádí pochádza zo základu Nad, čo znamená pohyb. Telo je vyplnené nespočetným množstvom Nádí. Keby boli odhalené oku, tak by telo vypadalo ako veľmi komplikovaný graf oceánskych prúdov. Voda navonok vypadá jedna a ta istá. Ale testy ukazujú, že sa pohybuje všetkými smermi s rôznymi stupňami sily.“ – Swami Sivananda, Kundalini Yoga (Šrí Svámí Šivánanda, Kundaliní Joga)

Najvnútornejší:

“Naše skutočné Bytie je všeobecnej podstaty. Naše skutočné Bytie nie je druhom vyššieho ani nižšieho “ja“. Naše skutočné Bytie je neosobné, univerzálne, božské. Presahuje každý koncept “ja“, seba, ega, atď.“ – Samael Aun Weor, The Perfect Matrimony (Dokonalé Manželstvo)

Tiež známy ako Atman, Spirit (Duch), Chesed, náš vlastný, individuálny, vnútorný, božský Otec.

“Najvnútornejší je Horebov horúci oheň. V súlade s Mojžišom, Najvnútornejší je Ruach Elohim (Duch Boha), ktorý na počiatku sveta sial vody. On je Kráľ Slnko, náš Božský Monad, Cicerónove druhé ego“ – Samael Aun Weor, The Revolution of Beelzebub ( Belzebubova Revolúcia).

Parabrahman:

(Sanskrit, doslovne "najvyšší brahman"), absolútna alebo univerzálna podstata.

Paramarthasatya:

(Sanskrt) Para, "absolútna, najvyššia." Parama, "to, čo vie alebo vedomie." Artha, "to, čo je známe." Satya," existencia, Pravda." V syntéze, "najvyššie poznanie všetkého, čo existuje: PRAVDA. "

1) Vysoko vyvinutá bytosť; obyvateľ Absolútna.

2) Konečná pravda, na rozdiel od konvenčnej pravdy (samvriti-satya) alebo relatívnej pravdy prejaveného sveta.

Pleroma:

(Grécky) "Plnosť," staroveký, osvojený, gnostický názov, ktorý znamená božský svet alebo univerzálnu dušu. Priestor, ktorý bol vypracovaný a je rozdelený do niekoľkých eónov/vekov. Príbytok neviditeľných bohov. Vo vzťahu ku kabale, pleroma odkazuje na svet Acilut.

Pradžápati:

(Sanskrit, doslovne "pán tvorov"), titul vo védach vzťahujúci sa k bohovi Indra. Všeobecne možno povedať, že sa týka akéhokoľvek božstva, ktorý vytvára život.

Hovorí sa, že sú to deti Indra (bohov), ktorí taktiež vytvárajú život. V gnóze, pradžápatiovia zvyčajne znamenajú Elohim alebo "sedem duchov pred trónom": sedem kozmotvorcov, ktorí udržujú život v danej slnečnej sústave.

"Predkovia; darcovia života všetkému, čo je na tejto zemi. Je ich sedem a desať - zodpovedajúce siedmim a desiatim kabalistickým sefirotom; tiež ku Mazdean Amesha-Spentas, atď. "- Teozofický slovník pojmov.

Prána:

(Sanskritsky; Tibetsky bindu) Životný-princíp; dych života; energia. Životne dôležitý dych, ktorý udržiava život vo fyzickom tele; prvotná energia alebo sila, z ktorej sú ďalšie fyzické sily prejaveniami. V knihách o Joge, je prána popisovaná, že má päť modifikácií, podľa svojich piatich rôznych funkcií. Tieto sú: prána (vitálna energia, ktorá kontroluje dýchanie), apana (vitálna energia, ktorá prenáša nevstrebanú potravu a pitie), samana (vitálna energia, ktorá prenáša živiny po celom tele), vyama (vitálna energia, ktorá preniká celým telom), a udana (vitálna energia pomocou ktorej je obsah žalúdka vyvrhnutý cez ústa). Slovo Prána sa takisto používa ako meno Kozmickej Duše, obdarenou činnosťou.

Pránájáma (Pranayama):

(Sanskrit pre “zdržanlivosť (ajámá) prány (energie, životnej sily)“). Typ dýchacieho cvičenia, ktoré transformuje životnú silu (sexuálnu energiu) vykonávateľa (toho, kto prevádza cvičenie).

“Pránájáma je spôsob sexuálnej transmutácie pre slobodných.“ – Žltá Kniha (The Yellow Book)

Puruša:

(sanskritsky) Najvyššie Bytie.

"Za touto ilúziou sveta, za týmito fyzikálnymi javmi, za týmito menami a formami, za pocitmi, myšlienkami, emóciami, citmi, prebýva tichý svedok, tvoj nesmrteľný Priateľ a skutočný Dobroprajník, Puruša alebo Učiteľ sveta, neviditeľná Sila alebo Vedomie. " - Šrí Svámí Šivánanda, Boh existuje

"Toto absolútne Najvyššie Bytie, ktoré býva v komorách tvojho srdca ako Vnútorný vládca alebo Kontrolór, ktorý nemá počiatok, stred ani koniec, je Boh alebo Átman, alebo Brahman alebo Puruša alebo Čaitanja alebo Bhagavan alebo Purušottama." - Šrí Svámí Šivánanda

Sadhaka:

(Sanskrt) Duchovný ašpirant.

Samádhi:

(Sanskrit) Doslovne znamená "spojenie" alebo "kombinácia" a jej tibetský ekvivalent znamená "držať toho, čo je hlboké a definitívne," alebo ting nge dzin, čo znamená, „neochvejne držať, aby tam nebol žiaden pohyb.“ K ďalším súvisiacim pojmom patrí: satori, extáza, manteia, apod. Samádhi je stav vedomia. Na západe, je tento termín používaný k popisu extatického stavu vedomia, v ktorom esencia uniká od bolestivému obmedzeniu mysle ("ja"), a tak zažíva to, čo je skutočné: Bytie, Veľká realita. Existuje mnoho úrovní samádhi. V sútrach a tantrách názov samádhi má oveľa širšie uplatnenie, ktorého presná interpretácia závisí na tom, ktorá škola a učenie ho používa.

"Extáza nie je dajaký hmlistý stav, ale transcendentálny stav údivu, ktorý je spojený s

dokonalou duševnú jasnosťou." - Samael Aun Weor, Eliminácia Satanovho chvosta

Sannyasin:

(Sanskrit, doslovne "ten, kto odvrhol") asketik.

Sušumná:

"Keď študujeme stavbu, umiestnenie a funkciu miechy a sušumná nádí, tak ľahko môžeme povedať, že dávni jogíni nazývali miechu sušumná nádí. Západná anatómia sa zaoberá hrubou/materiálnou formou a funkciou miechy, zatiaľ čo jogíni z dávnych čias sa zaoberali predovšetkým o jej jemnú (sukshma) povahu. Teraz v kundaliní joge, by ste mali mať dôkladné znalosti o tejto nádí. Sušumná sa tiahne od múládhára čakry (druhý stavec kostrčovej oblasti) do brahmarandhra. Západná anatómia pripúšťa, že v mieche sa nachádza centrálny kanál, zvaný canalis centralis a že miecha sa skladá zo šedej a bielej mozgovej hmoty. Miecha je vložená alebo visí v dutine chrbtice. Rovnakým spôsobom, sušumná je vložená do chrbticového kanála a má jemné časti."- Šrí Svámí Šivánanda, Kundaliní joga

Šiva:

Mnohotvárny symbol v Hinduistickom božstve.

Pán Šiva je čisté, nemenné, bez atribútov, všetko prenikajúce, nadzmyselné vedomie... Na konci pralaja, Najvyšší Pán premýšľa o znovu stvorení sveta. Potom je známy pod menom Sadašiva. On je hlavnou príčinou stvorenia. Zo Sadašivy začína stvorenie... [Okrem už uvedeného,] Pán Šiva predstavuje ničivý aspekt Brahmana... On ničí všetko otroctvo, obmedzenie a smútok Svojich oddaných stúpencov. On je darcom Mukti alebo konečného vyslobodenia. On je univerzálnym Ja. On je pravým Ja všetkých tvorov. On je obyvateľom zeme spopolnenia, v oblasti mŕtvych, tí, ktorí sú mŕtvi k svetu. Jivovia a svet vznikajú z Neho, existujú v Ňom, Ním sú vyživovaní a odmietnutí, a nakoniec s Ním splynutí. On je oporou, zdrojom, podstatou celého sveta. On je stelesnením Pravdy, Krásy, Dobroty a Blaha. On je Satyam, Sivam, Subham, Sundaram, Kantam. On je Boh bohov, Deva-Deva. On je Veľkým Božstvom – Mahádéva.“ – Swami Sivananda, Lord Shiva and His Worship (Šrí Svámí Šivánanda, Pán Šiva a Jeho Uctievanie)

Hinduistický Tvorca a Ničiteľ, tretí aspekt Trimurti (Brahma, Višnu, Šiva). Tretí Logos. Duch Svätý. Sexuálna Sila. Sefira Bina. Symbolizovaný Linga/lingumom mužský sexuálny orgán.

Tattva:

(Sanskrt) "Pravda, základný princíp." Odkaz na základnú povahu danej veci. Tattvy sú elementálne sily prírody. Existuje veľa systémov, ktoré predstavujú rôzne tattvy ako základné princípy prírody. Gnosticizmus používa hlavný systém piatich: Akáša (čo je elementálna sila éteru), tédžas (oheň), váju (vzduch), apas (voda) a prittvi (zem). Dve vyššie tattvy sú tiež dôležité: ádi a samádhi.

O autorovi

"My, bódhisattvovia súcitu, ktorí nesmierne milujeme ľudstvo, hovoríme: Dokiaľ bude existovať čo i len jediná slza v ľudskom oku, dokiaľ bude existovať čo i len jedno trpiace srdce, tak odmietame prijať šťastie Nirvány. Musíme hľadať prostriedky, aby sme boli ešte užitočnejší pre toto úbohé, trpiace ľudstvo" (Samael Aun Weor, Veľké Záhady)

Samael Aun Weor napísal viac ako 60 kníh, dal tisícky prednášok a založil svetové gnostické hnutie, ktorého číslo členov je v miliónoch. I keď tieto úspechy sú určite pôsobivé, sú iba bledým odrazom práce, ktorú vykonal vnútorne, duchovne. A predsa napriek jeho múdrosti a veľkorysosti voči ľudstvu, povedal.

„Nenasledujte ma. Som iba ukazovateľ. Dosiahnite svoju vlastnú Sebarealizáciu.“

Jeho celoživotná misia bola doručiť ľudstvu kompletnú a presnú vedu na vytvorenie úplnej ľudskej bytosti (skutočného človeka). Tú záhadnú a starodávnu múdrosť, dlho ukrytú v každom veľkom náboženstve.

"Ak naozaj milujeme svojich blížnych, tak je nutné, aby sme študovali vlastné „ja.“ Je nevyhnutné pochopiť, že len tým, že ukončíme faktory sebectva a krutosti (ktoré má každý z nás v sebe), môžeme vytvoriť lepší svet, svet bez hladu a strachu. Spoločnosť je jednotlivec. Svet je jednotlivec. A preto, ak sa jednotlivec zásadne zmení, tak svet sa nevyhnutne zmení tiež. Vedomie je v kritickom ohrození, a iba tým, že sa radikálne zmeníme ako jednotlivci, môžeme zachrániť samých seba a ľudstvo." (Samael Aun Weor, Revolúcia Dialektiky)

Tento preklad bol možný vďaka dobrovoľníkom, ktorí sa usilujú o rozšírenie Gnostického učenia v Českej a Slovenskej republike. Pre viacej informácii navštívte našu webovú stránku www.gnoza.cz. Pre českú verziu, stačí kliknúť na panel: Úvod – a vybrať si českú verziu stránky.

Table of Contents

Titulná strana

Obsah

V predsieni múdrosti

1. Univerzálny oheň

2. Úrovne sily ohňa

3. Dvaja svedkovia

4. Jogínské manželstvo

5. Čakra múládhára

6. Čakra svadhišthána

7. Čakra manipúra

8. Čakra anáhata

9. Čakra višúddha

10. Čakra adžňá

11. Čakra sahasrára

12. Sedem pečatí

13. Vnútorná meditácia

Šiva Samhitá

Slovník

O autorovi